cyanic-selkie/wikianc huggingface dataset:
സിന്ധ്
പാകിസ്താനിലെ നാല് പ്രവിശ്യകളിലൊന്നും ചരിത്രപരമായി സിന്ധി ജനവിഭാഗത്തിന്റെ സ്വദേശവുമാണ് സിന്ധ് (سنڌ (പേർഷോ- അറബിക്) सिंध (ദേവനാഗരി) ;  ; Indus ;  Ἰνδός Indós ; സംസ്കൃതം: सिंधु സിന്ധു ).
അവലംബങ്ങൾ
വർഗ്ഗം:പാകിസ്താനിലെ പ്രവിശ്യകൾ വർഗ്ഗം:സിന്ധ്
മഗ്നീഷ്യം സൾഫേറ്റ്
മഗ്നീഷ്യം,സൾഫർ (ഗന്ധകം), ഓക്സിജൻ എന്നീ മൂലകങ്ങളുടെ ആറ്റങ്ങൾ കൂടിച്ചേർന്ന് രൂപം പ്രാപിക്കുന്ന ഒരു സംയുക്തമാണ് മഗ്നീഷ്യം സൾഫേറ്റ്. ഇതൊരു അകാർബണിക ലവണമാണ്. രാസസൂത്രം MgSO4. എപ്സം സാൾട്ട് (MgSO4·7H2O), കീസെറൈറ്റ് (MgSO4·H2O) എന്നീ ധാതു രൂപങ്ങളിൽ പ്രകൃതിയിൽ കാണപ്പടുന്നു. 1970-കളുടെ മധ്യത്തിൽ മോണോഹൈഡ്രേറ്റിന്റെ ആഗോള വാർഷിക ഉപയോഗം 2.3 മില്ല്യൺ ടൺ ആയിരുന്നു, അതിൽ ഭൂരിഭാഗവും കാർഷിക മേഖലയിൽ ആണ് ഉപയോഗിച്ചിരുന്നത്.
ബാഹ്യ ലിങ്കുകൾ
വർഗ്ഗം:മഗ്നീഷ്യം സംയുക്തങ്ങൾ വർഗ്ഗം:സൾഫേറ്റുകൾ വർഗ്ഗം:ഡെസിക്കന്റുകൾ വർഗ്ഗം:വിരേചകങ്ങൾ
നാഷണൽ മ്യൂസിയം ഓഫ് ഹെൽത്ത് ആൻഡ് മെഡിസിൻ
വാഷിംഗ്‌ടൺ ഡി.സി.ക്ക് സമീപമുള്ള മേരിലാൻഡിലെ സിൽവർ സ്പ്രിംഗിലുള്ള ഒരു മ്യൂസിയമാണ് നാഷണൽ മ്യൂസിയം ഓഫ് ഹെൽത്ത് ആൻഡ് മെഡിസിൻ (എൻഎംഎച്ച്എം). യുഎസ് ആർമി സർജൻ ജനറൽ വില്യം എ. ഹാമണ്ട് 1862 ൽ ആർമി മെഡിക്കൽ മ്യൂസിയമായി (എ‌എം‌എം) മ്യൂസിയം സ്ഥാപിച്ചു. ഇത് 1989 ൽ എൻ‌എം‌എച്ച്എം ആയിത്തീർന്നു. 2011 ൽ ആർ‌മിയുടെ ഫോറസ്റ്റ് ഗ്ലെൻ അനെക്സിലെ നിലവിലെ സ്ഥലത്തേക്ക് മാറ്റിസ്ഥാപിച്ചു. ഡിഫൻസ് ഹെൽത്ത് ഏജൻസിയുടെ (ഡിഎച്ച്എ) ഒരു ഘടകമായ എൻ‌എം‌എച്ച്എം നാഷണൽ ഹെൽത്ത് സയൻസ് കൺസോർഷ്യത്തിലെ അംഗമാണ്.
പത്തൊൻപതാം നൂറ്റാണ്ട്
അമേരിക്കൻ ആഭ്യന്തരയുദ്ധകാലത്താണ് സൈനിക വൈദ്യശാസ്ത്രത്തിലും ശസ്ത്രക്രിയയിലും ഗവേഷണത്തിനുള്ള മാതൃകകൾ ശേഖരിക്കുന്നതിനുള്ള കേന്ദ്രമായി എ‌എം‌എം സ്ഥാപിതമായത്. 1862-ൽ ഹാമണ്ട് ഈ മേഖലയിലെ മെഡിക്കൽ ഓഫീസർമാരോട് "രോഗാവസ്ഥയിലുള്ള മനുഷ്യ ശരീരത്തിലെ സ്പെസിമനുകൾ ... പ്രൊജക്റ്റുകളും അന്യദ്രവ്യങ്ങളും നീക്കംചെയ്ത്" ശേഖരിക്കാനും പഠനത്തിനായി പുതുതായി സ്ഥാപിച്ച മ്യൂസിയത്തിലേക്ക് കൈമാറാനും നിർദ്ദേശിച്ചു. എ‌എം‌എമ്മിന്റെ ആദ്യ ക്യൂറേറ്റർ ജോൺ എച്ച്. ബ്രിന്റൺ അറ്റ്ലാന്റിക് യുദ്ധഭൂമി സന്ദർശിക്കുകയും യൂണിയൻ ആർമിയിലുടനീളം ഡോക്ടർമാരിൽ നിന്ന് സംഭാവനകൾ അഭ്യർത്ഥിക്കുകയും ചെയ്തു. യുദ്ധസമയത്തും ശേഷവും പരിക്കേറ്റ സൈനികരുടെ ചിത്രങ്ങളും വെടിവച്ചുള്ള മുറിവുകളുടെ ഫലങ്ങളും ഛേദിക്കലുകളുടെയും മറ്റ് ശസ്ത്രക്രിയാ നടപടികളുടെയും ഫലങ്ങൾ എ‌എം‌എം സൈന്യാധിപർ എടുത്തു. ശേഖരിച്ച വിവരങ്ങൾ 1870 നും 1883 നും ഇടയിൽ പ്രസിദ്ധീകരിച്ച കലാപയുദ്ധത്തിന്റെ മെഡിക്കൽ ആന്റ് സർജിക്കൽ ഹിസ്റ്ററി ഓഫ് ദി വാർ ഓഫ് ദി റിബെല്ലിയൻ ആറ് വാല്യങ്ങളായി സമാഹരിച്ചു.
പുറംകണ്ണികൾ
വർഗ്ഗം:യുണൈറ്റഡ് സ്റ്റേറ്റ്സിലെ മെഡിക്കൽ മ്യൂസിയങ്ങൾ
കദ്സുര
1810-ൽ വിവരണം നൽകിയ ഷ്വിസാഡ്രേസിയേ കുടുംബത്തിൽപ്പെട്ട ആരോഹിസസ്യങ്ങളുടെ ഒരു ജനുസ്സാണ് കദ്സുര. കിഴക്കൻ, തെക്ക്, തെക്ക് കിഴക്ക് ഏഷ്യ എന്നിവിടങ്ങളിലെ തദ്ദേശവാസിയാണ് ഈ സസ്യം.
സ്പീഷീസ്
• 2
അവലംബം
വർഗ്ഗം:ഏഷ്യയിലെ സസ്യജാലം വർഗ്ഗം:സസ്യജനുസുകൾ വർഗ്ഗം:ഷ്വിസാഡ്രേസിയേ
ഇലക്ട്രോൺ (സോഫ്റ്റ്വെയർ ഫ്രെയിംവർക്ക്)
ഗിറ്റ്ഹബ്ബ്  വികസിപ്പിക്കുകയും പരിപാലിക്കുകയും ചെയ്യുന്ന ഒരു ഓപ്പൺ സോഴ്‌സ് ചട്ടക്കൂടാണ് ഇലക്ട്രോൺ (മുമ്പ് ആറ്റം ഷെൽ എന്നറിയപ്പെട്ടിരുന്നത് ). വെബ് സാങ്കേതികവിദ്യകൾ ഉപയോഗിച്ച് ഡെസ്ക്ടോപ്പ് ജിയുഐ ആപ്ലിക്കേഷനുകൾ വികസിപ്പിക്കാൻ ഇലക്ട്രോൺ അനുവദിക്കുന്നു: ഇത് ക്രോമിയം റെൻഡറിംഗ് എഞ്ചിനും നോഡ്.ജെഎസ് റൺടൈമും സംയോജിപ്പിക്കുന്നു. ആറ്റം, ഗിറ്റ്ഹബ് ഡെസ്ക്ടോപ്പ്, ലൈറ്റ് ടേബിൾ, വിഷ്വൽ സ്റ്റുഡിയോ കോഡ്, വേഡ്പ്രസ്സ് ഡെസ്ക്ടോപ്പ് എന്നിവയുൾപ്പെടെ നിരവധി ശ്രദ്ധേയമായ ഓപ്പൺ സോഴ്‌സ് പ്രോജക്റ്റുകൾക്ക് പിന്നിലുള്ള പ്രധാന ജിയുഐ ചട്ടക്കൂടാണ് ഇലക്ട്രോൺ.
ആർക്കിടെക്ചർ
ഇലക്ട്രോൺ ആപ്ലിക്കേഷനുകൾ ഒന്നിലധികം പ്രക്രിയകൾ ഉൾക്കൊള്ളുന്നു. "ബ്രൗസർ" പ്രോസസും നിരവധി "റെൻഡറർ" പ്രോസസ്സുകളും ഉണ്ട്. ബ്രൗസർ പ്രോസസ്സ് ആപ്ലിക്കേഷൻ ലോജിക് പ്രവർത്തിപ്പിക്കുന്നു, തുടർന്ന് ഉപയോക്താവിൻറെ സ്ക്രീനിൽ ദൃശ്യമാകുന്ന വിൻഡോകൾ റെൻഡർ ചെയ്യുന്ന എച്ടിഎംഎൽ(HTML), സിഎസ്എസ്(CSS) എന്നിവ റെൻഡർ ചെയ്യുന്ന ഒന്നിലധികം റെൻഡറർ പ്രോസസ്സുകൾ സമാരംഭിക്കാം.
പ്രവർത്തനക്ഷമമാക്കിയിട്ടുണ്ടെങ്കിൽ ബ്രൗസർ, റെൻഡറർ പ്രോസസ്സുകൾക്ക് നോഡ്.ജെഎസ്(Node.js) ഇന്റഗ്രേഷൻ ഉപയോഗിച്ച് പ്രവർത്തിപ്പിക്കാൻ കഴിയും. .
ഇലക്ട്രോണിന്റെ എപി‌ഐകളിൽ ഭൂരിഭാഗവും സി++ അല്ലെങ്കിൽ ഒബ്ജക്ടീവ്-സി യിൽ എഴുതിയതാണ്, തുടർന്ന് ജാവാസ്ക്രിപ്റ്റ് ബൈൻഡിംഗുകൾ വഴി നേരിട്ട് ആപ്ലിക്കേഷൻ കോഡിലേക്ക് എത്തിക്കുന്നു.
സുരക്ഷ
ഇലക്ട്രോൺ ആപ്ലിക്കേഷനുകൾ ക്രോമിയം എഞ്ചിനിൽ പ്രവർത്തിക്കുന്ന വെബ് ആപ്ലിക്കേഷനുകളായതിനാൽ, ബ്രൗസർ (ഉദാ. ക്രോമിയം) അല്ലെങ്കിൽ മറ്റ് ആന്തരിക ഘടകങ്ങൾ (നോഡ്.ജെഎസ്) പോലുള്ള അതേ അറ്റാക്ക് വെക്ടറുകളിലൂടെ ക്രോസ്-സൈറ്റ് സ്ക്രിപ്റ്റിംഗ് ആക്രമണങ്ങൾ പോലുള്ള വെബ്-അനുബന്ധ ആക്രമണങ്ങൾക്ക് അവ ഇരയാകാം. ഇലക്ട്രോണിന്റെ ചില പതിപ്പുകൾ ഉപയോഗിക്കുകയാണെങ്കിൽ. 1.7.13, 1.8.4, 2.0.0-ബീറ്റ 5 ഇലക്ട്രോൺ പതിപ്പുകളിൽ അത്തരം വൾനറബിലിറ്റികൾക്ക് ഉദാഹരണങ്ങൾ ഉണ്ട്.
വിമർശനം
ഇലക്ട്രോൺ ആപ്ലിക്കേഷനുകൾക്ക് ക്രോമിയം ആശ്രിതത്വം കാരണം ഓവർഹെഡ് അടങ്ങിയിരിക്കുന്നതിനെ വിമർശിക്കുന്നു, പ്രത്യേകിച്ചും അവയുടെ പ്രകടനം സമാന നേറ്റീവ് ആപ്ലിക്കേഷനുകളുമായി താരതമ്യപ്പെടുത്തുമ്പോൾ.
ഇലക്ട്രോൺ ഉപയോഗിക്കുന്ന സോഫ്റ്റ്വെയറുകൾ
ഇലക്ട്രോൺ ഉൾപ്പെടെ നിരവധി ഡെസ്ക്ടോപ്പ് ആപ്ലിക്കേഷനുകൾ നിർമ്മിച്ചിരിക്കുന്നു:
ഇലക്ട്രോൺ.നെറ്റ്
.നെറ്റ് കോർ ചട്ടക്കൂടിനായി 2017 ഒക്ടോബർ 27 ന് കമ്മ്യൂണിറ്റി Electron.NET എന്ന പോർട്ട് പുറത്തിറക്കി. സി# പ്രോഗ്രാമിംഗ് ഭാഷ ഉപയോഗിച്ച് നേറ്റീവ് ഇലക്ട്രോൺ എപിഐകൾ പ്രവർത്തനക്ഷമമാക്കുന്ന ഒരു ഓപ്പൺ സോഴ്‌സ് പ്രോജക്റ്റാണിത്. .നെറ്റ് ഡെവലപ്പർ ജാവാസ്ക്രിപ്റ്റ് ഉപയോഗിക്കുന്നതിന് പകരം അവരുടെ സാധാരണ ഇക്കോസിസ്റ്റത്തിൽ തന്നെ തുടരുന്നു.
അവലംബം
വർഗ്ഗം:2013 സോഫ്റ്റ്വെയർ
അൻവർ
അമൽ നീരദിന്റെ സംവിധാനത്തിൽ 2010 ഒക്ടോബർ 15-നു് പുറത്തിറങ്ങിയ ഒരു ദ്വിഭാഷ ചലച്ചിത്രമാണ് അൻവർ. രാജ് സക്കറിയാസ്സാണ് ഇതിന്റെ നിർമ്മാണം. പൃഥ്വിരാജാണ് പ്രധാന കഥാപാത്രത്തെ അവതരിപ്പിക്കുന്നത്. നായികയായി മംത മോഹൻദാസും അഭിനയിക്കുന്നു. മലയാളത്തിലും തമിഴിലും ആയാണ് ഈ ചിത്രം റിലീസ് ചെയ്തത്.
നിർമ്മാണം
2010 മാർച്ചിലാണ് ഇതിന്റെ ചിത്രീകരണം ആരംഭിച്ചത്. കൊച്ചിയിലാണ് പ്രധാന ലൊക്കേഷൻ. ഏപ്രിൽ അവസാനം ചിത്രീകരണം പൂർത്തിയായി.
ഗാനങ്ങൾ
റഫീക്ക് അഹമ്മദ് രചിച്ച് ഗോപി സുന്ദർ ഈണം പകർന്ന ഏഴു ഗാനങ്ങളാണ് ഈ ചിത്രത്തിലുള്ളത്.
പുറത്തേക്കുള്ള കണ്ണികൾ
വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അമൽ നീരദ് സംവിധാനം ചെയ്ത ചലച്ചിത്രങ്ങൾ വർഗ്ഗം:ഗോപീസുന്ദർ ഈണമിട്ട ഗാനങ്ങൾ വർഗ്ഗം:റഫീക്ക് അഹമ്മദിന്റെ ഗാനങ്ങൾ
രാജസ്ഥാനിലെ കോട്ടകൾ
7-ആം നൂറ്റാണ്ടിലേതുമുതൽ 12-ആം നൂറ്റാണ്ടിലേതുവരെയുള്ള നിർമിതികൾ ഈ കോട്ടകൾക്കുള്ളിൽ കാണാം. അതേസമയം ഈ കോട്ടകളിലെ ഓരോന്നും അതിന്റേതായ സവിശേഷതകൾ പുലർത്തുന്നുണ്ട്.
ചിത്തൗഡ് കോട്ട
ഇന്ത്യയിലെതന്നെ ഏറ്റവും വലിയ കോട്ടകളിലൊന്നാണ് ചിത്തൗഡ് കോട്ട. 7ആം നൂറ്റാണ്ടുമുതൽ 1568 വരെയുള്ള കാലയളവിൽ നിരവധി രാജാക്കന്മാർ ഇവിടം കേന്ദ്രമാക്കി രാജ്യം ഭരിച്ചിരുന്നു. ഗുഹിലോത്ത് രാജാക്കന്മാരാണ് ആദ്യമായി ഇവിടം കേന്ദ്രമാക്കിയത്. തുടർന്ന് സിസോദിയരും ഛത്തരി രജപുത്രരും ഇവിടം ഭരിച്ചു. 280ഹെക്റ്ററുകളിലായി (691.9 ഏക്കർ) ഈ കോട്ട വ്യാപിച്ചിരിക്കുന്നു
നിരവധി സൗധങ്ങൾ ചിത്തൗഡിലെ ഈ കോട്ടമതിലുകൾക്കുള്ളിൽ സ്ഥിതിചെയ്യുന്നു. 4 കൊട്ടാരങ്ങൾ, 19 പ്രധാന ക്ഷേത്രങ്ങൾ, 4 സ്മാരക നിർമ്മിതികൾ, 20ഓളം ജലാശയങ്ങൾ എന്നിവയെല്ലാം ഈ കോട്ടയുടെ ഭാഗമാണ്.
കുംഭല്ഗഡ് കോട്ട
രാജസ്ഥാനിലെ രാജ്‌സമന്ദ് ജില്ലയിൽ ആരവല്ലി കുന്നുകളുടെ പടിഞ്ഞാറ് സ്ഥിതിചെയ്യുന്ന കോട്ടയാണ് കുംഭല്ഗഡ് കോട്ട. 15ആം നൂറ്റാണ്ടിൽ രാജസ്ഥാനിലെ മേവാർ(മേവാഡ്) പ്രവിശ്യയുടെ ഭരണാധികാരിയായിരുന്ന റാണ കുംഭ എന്ന കുംഭകർണ സിങ് ആണ് പണികഴിപ്പിച്ചത്. മേവാർ ചക്രവർത്തിയായിരുന്ന മഹാറാണ പ്രതാപിന്റെ ജന്മ സ്ഥലം കൂടിയാണ് കുംഭൽ ഗഡ്. 19ആം നൂറ്റാണ്ടുവരെ കോട്ട അതിന്റെ എല്ലാ പ്രതാപത്തോടെയും നിലനിന്നു. 38 കിലോ മീറ്റർ നീളത്തിൽ വ്യാപിച്ച് കിടക്കുന്ന കുംഭൽ ഗഡ് കോട്ട മതിൽ ചൈനയിലെ വൻമതിലിന് ശേഷം ഏറ്റവും നീളമുള്ള രണ്ടാമത്തെ മതിലായാണ് പരിഗണിക്കപ്പെടുന്നത്. ചിത്തോർഗഢ് കോട്ടക്ക് ശേഷം മേവാറിലെ പ്രധാനപ്പെട്ട ഒരു കോട്ടയാണിത്. ഉദയ്പൂരിന്റെ വടക്കുപടിഞ്ഞാറായി റോഡുമാർഗ്ഗം 82 കിലോമീറ്റർ സഞ്ചരിച്ചാൽ കുംഭൽഗഡിൽ എത്തിച്ചേരാം.
ആംബർ കോട്ട
രാജസ്ഥാന്റെ തലസ്ഥാനമായ ജയ്പൂരിൽനിന്നും കേവലം 11കിലോമീറ്റർ അകലെയായിസ്ഥിതിചെയ്യുന്നഒരു കോട്ടയാണ് ആംബർ കോട്ട. ആമേർ കോട്ട എന്നും ഇത് അറിയപ്പെടുന്നു. ജയ്പൂരിൽ എത്തുന്ന സഞ്ചാരികളുടെ ഒരു പ്രധാന സന്ദർശന കേന്ദ്രം കൂടിയാണ് ഈ കോട്ട. രാജാ മൻ സിംങ് I-മനാണ് ഈ കോട്ടപണികഴിപ്പിച്ചത്. ഹിന്ദു രജപുത്ര വാസ്തുശൈലികളുടെ സമന്വയമീ കോട്ടയുടെ നിർമ്മാണത്തിനായ് അവലംബിച്ചിരിക്കുന്നു. ആശയക്കുഴപ്പം ഉണ്ടാക്കും വിധം സങ്കീർണമായ സഞ്ചാരമാർഗ്ഗങ്ങളും ഈ കോട്ടയിലുണ്ട്.
ജൈസാൽമീർ കോട്ട
ഇന്ത്യയിലെ എന്നല്ല ലോകത്തിലേ തന്നെ ഏറ്റവും വലിയ കോട്ടകളിൽ ഒന്നാണ് ജയ്സാൽമീർ കോട്ട. രാജസ്ഥാനിലെ ജൈസാൽമീർ നഗരത്തിലാണ് ഇത് സ്ഥിതിചെയ്യുന്നത്. രജപുത്ര രാജാവയിരുന്ന റാവു ജൈസാൽ ക്രി. വ 1156ലാണ് ഈ കോട്ട പണികഴിപ്പിച്ചത്. രാജാവിന്റെ പേരിൽനിന്നുതന്നെയാണ് ജൈസാൽമീർ എന്ന വാക്ക് ഉൽത്തിരിഞ്ഞതും. താർ മരുഭൂമിയിലെ ത്രികൂട എന്ന് ഒരു കുന്നിന്മേലാണ് പ്രൗഢഗംഭീരമായ ഈ കോട്ട നിർമിച്ചിരിക്കുന്നത്. നിരവധി യുദ്ധങ്ങൾക്കും ജൈസാൽമീർ കോട്ട സാക്ഷ്യം വഹിച്ചിട്ടുണ്ട്.
മഞ്ഞനിറത്തിലുള്ള മണൽക്കല്ലുകൊണ്ടാണ് കോട്ടമതിൽ പണിതിരിക്കുന്നത്. സൂര്യാസ്ത്മയ സമയത്ത് ഈ കോട്ടയ്ക്ക് ഒരു പ്രത്യേക സൗന്ദര്യം തോന്നുന്നു. കോട്ടമതിൽ സ്വർണ്ണനിറത്തിലായി കാണപ്പെടുന്നു. ഇതിനാൽ സുവർണ്ണ കോട്ട എന്ന ഒരു പേരും ജൈസാൽമീറിലെ കോട്ടയ്ക്കുണ്ട്. ഇന്ന് നിരവധി സഞ്ചാരികൾ ദിനം പ്രതി ഈ കോട്ട സന്ദർശിക്കുന്നുണ്ട്.
ജയ്ഗഢ് കോട്ട
രാജസ്ഥാനിലെ ജയ്പൂരിൽ, നഗരത്തിന് 15 കിലോമീറ്റർ ദൂരെയായി ആംബർ കോട്ടയുടെ തൊട്ട് പടിഞ്ഞാറായി ചീൽ കാ ടീല എന്ന കുന്നിനു മുകളിൽ സ്ഥിതി ചെയ്യുന്ന കോട്ടയാണ്‌ ജയ്ഗഢ് കോട്ട. ആംബർ കോട്ടക്ക് തൊട്ടടുത്തായതിനാലും ഒരേ ചുറ്റുമതിലുള്ള വളപ്പിൽ സ്ഥിതി ചെയ്യുന്നതിനാലും ആംബർ കോട്ടയേയും ജയ്ഗഢ് കോട്ടയേയും ഒറ്റ കോട്ടയായി പരിഗണിക്കുന്നവരുണ്ട്. എന്നിരുന്നാലും ജയ്ഗഢ് ഒരു കുന്നിനു മുകളിലായതിനാൽ ആംബർ കോട്ടയിൽ നിന്നും ഇവിടേക്കുള്ള വാഹനങ്ങൾക്കുള്ള പാതക്ക് ഏതാണ്ട് 7 കിലോമീറ്ററോളം ദൈർഘ്യമുണ്ട്. ഇരു കോട്ടകൾക്കുമിടയിൽ കാൽനടയായി സഞ്ചരിക്കാനുള്ള സൗകര്യവുമുണ്ട്.
അവലംബം
വർഗ്ഗം:രാജസ്ഥാനിലെ കോട്ടകൾ
കോളേജ് ഡെയ്സ്
ജി. എൻ. കൃഷ്ണകുമാർ സംവിധാനം ചെയ്ത് 2010-ൽ പുറത്തിറങ്ങിയ മലയാളചലച്ചിത്രമാണ് കോളേജ് ഡെയ്സ്. ഇന്ദ്രജിത്ത്, ബിജു മേനോൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
അഭിനേതാക്കൾ
വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
ഫ്രഞ്ചു വിപ്ലവയുദ്ധങ്ങൾ
വിപ്ലവത്തിലൂടെ രാജവാഴ്ച അവസാനിപ്പിച്ച് പ്രഥമ ഫ്രഞ്ചു റിപബ്ലിക് ആയിത്തീർന്ന ഫ്രാൻസിനെതിരായി    രാജവാഴ്ച നിലനിന്നിരുന്ന  മറ്റു യുറോപ്യൻ രാജ്യങ്ങൾ സംഘം ചേർന്ന് പല തവണ യുദ്ധം ചെയ്തു. 1792-1802 വരെ നിലനിന്ന ഫ്രഞ്ചു ജനകീയ ഗവർമെന്റിനെതിരായുള്ള  യുദ്ധങ്ങൾ    ഫ്രഞ്ചു വിപ്ലവയുദ്ധങ്ങൾ എന്ന് ചരിത്രത്തിൽ അറിയപ്പെടുന്നു. ഫ്രാൻസിലെ വിപ്ലവ-ജനാധിപത്യ പ്രവണതകൾ ഉന്മൂലനം ചെയ്യുക മാത്രമല്ല  ഭീകരവാഴ്ച പോലുള്ള സാധ്യതകൾ  തങ്ങളുടെ രാജ്യങ്ങളിൽ ഇല്ലാതാക്കുകയുമായിരുന്നു ഈ യുദ്ധങ്ങളുടെ   മുഖ്യലക്ഷ്യം. ബ്രിട്ടനും ഫ്രാൻസിനും ഇന്ത്യയിലും മറ്റു പൂർവേഷ്യൻ നാടുകളിലും ആഫ്രിക്കയിലും  കോളണികളുണ്ടായിരുന്നു. ഇവിടങ്ങളിലും ഇരു സൈന്യങ്ങളും പോരാടി.
1802-ൽ നെപോളിയൻ സമഗ്രാധിപതിയായി  ഭരണഭാരമേറ്റ ശേഷവും  യൂറോപ്യൻ സഖ്യശക്തികൾ ഫ്രാൻസിനെതിരെ സംഘടിച്ചു. ഫ്രാൻസിന്റെ സാമ്രാജ്യവികസനത്തിനെതിരായുള്ള ഈ യുദ്ധങ്ങൾ നെപോളിയന്റെ യുദ്ധങ്ങൾ എന്ന പേരിൽ അറിയപ്പെടുന്നു.
സമകാലീന യുറോപ്
പതിനെട്ടാം ശതകത്തിന്റെ രണ്ടാം പകുതിയിൽ യൂറോപ്പിലെ  പ്രബല ശക്തികൾ ബ്രിട്ടൻ, ഓസ്ട്രിയ, പ്രഷ്യ റഷ്യ എന്നിവയായിരുന്നു. യൂറോപ്പിൽ പൊതുവേ രാജവാഴ്ചയാണ് നിലനിന്നിരുന്നത്. ബ്രിട്ടനിൽ ജോർജ് മൂന്നാമനായിരുന്നു (വാഴ്ചക്കാലം 1760-1820 ) സിംഹാസനത്തിൽ.അമേരിക്കൻ കോളണികൾ നഷ്ടമായെങ്കിലും   പൗരസ്ത്യകോളണികൾ ബ്രിട്ടന്റെ സാമ്പത്തികസ്ഥിതിയും സൈന്യബലവും മെച്ചപ്പെടുത്തി.ഹാബ്സ്ബുർഗ് രാജവംശമാണ് പരമ്പരാഗതമായി ഓസ്ട്രിയ ഭരിച്ചിരുന്നത്. വിപ്ലവത്തിന്റെ ആദ്യഘട്ടത്തിൽ ജോസഫ് രണ്ടാമനായിരുന്നു അധികാരത്തിൽ. യൂറോപ്പിലെ ഫലഭൂയിഷ്ടമായ പല ഭൂവിഭാഗങ്ങളും ഓസ്ട്രിയയുടെ കീഴിലായിരുന്നു. സദാ യുദ്ധസന്നദ്ധമായ വിപുലമായ സൈന്യവും ഓസ്ട്രിയക്കുണ്ടായിരുന്നു.ഫ്രഡറിക് വില്യം മൂന്നാമന്റെ കാലത്ത് (വാഴ്ച1797-1840)  പ്രഷ്യയുടെ സൈനികശക്തിയും ഗണനീയമായിരുന്നു. യൂറോപ്പിൽ നിന്ന് ഏഷ്യയിലേക്കു  പരന്നു കിടന്ന വിസ്തൃതമായ റഷ്യൻ സാമ്രാജ്യം  സാർ ചക്രവർത്തിമാരുടെ പരമ്പരാവകാശമായിരുന്നു. യൂറോപ്പിലെ മുന്നൂറ്റിയറുപതോളം കൊച്ചു പ്രവിശ്യകൾ ഓസ്ട്രിയയുടേയും പ്രഷ്യയുടേയും സാമന്തരാജ്യങ്ങളായും സഖ്യരാജ്യങ്ങളായും, വിശുദ്ധ റോമാ സാമ്രാജ്യത്തിന്റെ ഭാഗമായും മാറിമാറി  വർത്തിച്ചു.ജർമനിക്ക് സ്വന്തമായ നിലനില്പില്ലായിരുന്നു, ജർമൻ പ്രവിശ്യകൾ പ്രഷ്യയിലും ഓസ്ട്രിയയിലുമായി വിഭാഗിക്കപ്പെട്ടിരുന്നു. വടക്കേയറ്റത്ത് സ്ഥിതിചെയ്ത സ്വീഡൻ ഏതാണ്ട് പാർശ്വവൽക്കരിക്കപ്പെട്ട നിലയിലായിരുന്നു.ദുർബല പ്രവിശ്യകളായിരുന്ന  പോളണ്ട് ഹോളണ്ട്, ബെൽജിയം എന്നീ നാട്ടുരാജ്യങ്ങൾ,  ഫ്രാൻസും, പ്രഷ്യയും ഓസ്ട്രിയയും  മാറി മാറി കൈവശം വെച്ചു. പോളണ്ടിൽ റഷ്യയുടേയും ഹോളണ്ടിൽ ബ്രിട്ടന്റേയും കൈകടത്തലുകൾ ഉണ്ടായിരുന്നു. ആൽപ്സ് പർവതനിരകളാൽ ചുറ്റപ്പെട്ടുകിടന്ന സ്വിറ്റ്സർലൻഡ് യൂറോപ്യൻ രാഷ്ട്രീയരംഗത്ത് കാര്യമായി  ഇടപെട്ടില്ല. ഇറ്റലി അനേകം നാട്ടു രാജ്യങ്ങളായി വിഭജിക്കപ്പെട്ടിരുന്നു.വടക്കൻ ഇറ്റലിയിലെ നാട്ടുരാജ്യങ്ങൾ, സാവോയ്-പീഡ്മോൺട്, മിലാൻ,പാർമാ, മാണ്ടുവാ,മൊഡേനാ ,ടസ്കാനി, എന്നിവ ഓസ്ട്രിയ നേരിട്ടു ഭരിക്കുന്നവയോ അതോ ഓസ്ട്രിയയുടെ സാമന്തരാജ്യങ്ങളോ ആയിരുന്നു. നേപ്പിൾസ്, സിസിലി, എന്നിവിടങ്ങളിലെ രാജാക്കന്മാർ ഹാബ്സ്ബുർഗ് വംശജരോ ബുർബോൺ വംശജരോ ആയിരുന്നു. വെനീസും, ജെനോവയും സ്വതന്ത്ര റിപബ്ലിക്കുകളായിരുന്നു. ഫ്രാൻസുമായി അതിർത്തിപങ്കിട്ടിരുന്ന സ്പെയിൻ യൂറോപ്യൻ രാഷ്ട്രീയരംഗത്ത് വലിയൊരു ശക്തിയായിരുന്നു.ബൂർബോൺ വംശജനായ ചാൾസ് നാലാമനായിരുന്നു(വാഴ്ചക്കാലം1788-1808 ) രാജാവ്, .യൂറോപ്പിലെ ഭൂരിപക്ഷം ജനതയും, വ്യത്യസ്ത സഭകളിൽ പെട്ടവരായിരുന്നുവെങ്കിലും ക്രിസ്തുമതവിശ്വാസികളായിരുന്നു. ,
ആഭ്യന്തര യുദ്ധങ്ങൾ
അന്യനാടുകളുമായി മാത്രമല്ല, രാജ്യത്തിനകത്തെ വിഭാഗീയശക്തികളുമായും റിപബ്ലിക്കൻ ഫ്രാൻസിന് പൊരുതേണ്ടി വന്നു.ഈ വിഭാഗീയപ്രവണതകൾക്ക്  മറ്റുരാജ്യങ്ങൾ പിൻബലം നല്കി.
വെൻഡി പ്രക്ഷോഭം(1793 മാർച്ച് to 1796 മാർച്ച്)
ഫ്രാൻസിന്റെ വടക്കു പടിഞ്ഞാറൻ തീരപ്രവിശ്യയായിരുന്നി വെൻഡി. പരമ്പരാഗതമായി രാജാവിനോട് കൂറു പുലർത്തിയവരായിരുന്നു വെൻഡി വാസികൾ. രാജകുടുംബാംഗങ്ങളും രാജഭക്തരും, കതോലിക്കാ മതവിശ്വാസികളും  വെൻഡിയിൽ അഭയം തേടി വിപ്ലവശക്തികൾക്കെതിരായി സൈന്യം സംഘടിപ്പിച്ചു. ഇതിലെ പ്രധാനഘടകമായിരുന്നു ഷ്വാ എന്നുപേരിലറിയപ്പെട്ട ചാവേറുപട. അതുകൊണ്ട് ഈ ആഭ്യന്തരയുദ്ധങ്ങൾ ഷ്വാണേറി എന്നും അറിയപ്പെടുന്നു. ബ്രിട്ടന്റെ പിൻബലമുണ്ടായിരുന്ന വെൻഡിസൈന്യവും റിപബ്ലിക്കൻ സൈന്യവുമായുള്ള ഇടച്ചിലുകളും ഏറ്റുമുട്ടലുകളും വർഷങ്ങളോളം തുടർന്നു.ഒരുപാടു രക്തച്ചൊരിച്ചിലിനും നാശനഷ്ടങ്ങൾക്കും കാരണമായി. ,, .വെൻഡിയിലെ കലാപം അതിശക്തമായി അടിച്ചമർത്തപ്പെട്ടതോടെ ബ്രിട്ടന് അവിടെ നിന്ന് പിൻവാങ്ങേണ്ടി വന്നു.
ടൂലോൺ ഉപരോധം(18 സപ്റ്റമ്പർ - 18 ഡിസമ്പർ 1793)
വിപ്ലവവാദികളുടെ (മൗണ്ടൻ കക്ഷി) വർദ്ധിച്ചു വരുന്ന തീവ്രവാദത്തിനെതിരെ ഫ്രാൻസിന്റെ ദക്ഷിണപ്രവിശ്യകളിൽ നീക്കങ്ങൾ തുടങ്ങിയിരുന്നു. രാജാവിനോടു കൂറുണ്ടായിരുന്ന സൈനികരും തീവ്രവാദത്തിനെതിരായ ജനങ്ങളും ടൂലോൺ, മാഴ്സെയ്ൽ, ലിയോൺ എന്നീ തുറമുഖപട്ടണങ്ങളിൽ സംഘടിച്ചുു., ബ്രിട്ടീഷ്-സ്പാനിഷ് നാവിക സേനകളുടെ സഹായം തേടി. ഒക്റ്റോബറിൽ മാഴ്സെയിലും ലിയോണും റിപബ്ലിക്കൻ സൈന്യം കൈവശപ്പെടുത്തിയെങ്കിലും ടുലോൺ പിടിച്ചെടുക്കാനായില്ല.ടൂലോണിലെ റോയലിസ്റ്റ് സേനാപതി ത്രുഗോഫ് മധ്യധരണ്യാഴിയിലെ ബ്രിട്ടീഷ്-സ്പാനിഷ് നാവികസേനകളുമായി സഖ്യത്തിലേർപ്പെട്ടിരുന്നു. . ജനറൽ കാർതൂവിന്റെ നേതൃത്വത്തിൽ റിപബ്ലിക്കൻ സൈന്യം ടൂലോൺ ഉപരോധം തുടങ്ങി. കാർതൂവിന്റെ പിടിപ്പില്ലായ്മ മനസ്സിലാക്കി റിപബ്ലിക്കൻ സർക്കാർ ചുമതല ജനറൽ ഡുഗോമിയറേയും യുവസേനാനി നെപോളിയനേയും ഏല്പിച്ചു. ഡിസമ്പറിൽ റിപബ്ലിക്കൻ സൈന്യം ടൂലോൺ കീഴടക്കി. നെപോളിയന്റെ യുദ്ധതന്ത്രങ്ങളാണ് ടൂലോൺ വിജയത്തിനു കാരണമെന്ന് പറയപ്പെടുന്നു,.
പശ്ചാത്തലം
ഫ്രഞ്ചു വിപ്ലവസമയത്ത് ഓസ്ട്രിയ ഭരിച്ചിരുന്നത് മേരി അന്റോണൈറ്റിന്റെ അടുത്ത ബന്ധുക്കളായിരുന്നു. ജോസഫ് രണ്ടാമൻ(1765-1790 ), ലിയോപോൾഡ് രണ്ടാമൻ(1790-1792)) പിന്നീട് ലിയോപോൾഡിന്റെ പുത്രൻ ഫ്രാൻസിസ് രണ്ടാമൻ(1792-1835). ഹാബ്സ്ബുർഗ് രാജവംശത്തിന്റെ തലവനെന്ന നിലക്കും വിശുദ്ധ റോമാസാമ്രാട്ട് എന്ന നിലക്കും ഇവർക്ക് മറ്റു യൂറോപ്യൻ രാജക്കന്മാരിൽ ഏറെ സ്വാധീനമുണ്ടായിരുന്നു.  അന്നത്തെ വൻസൈനികശക്തികളായിരുന്ന ഓസ്ട്രിയയുടേയും  പ്രഷ്യയുടേയും നേതൃത്വത്തിൽ  ഫ്രാൻസിനെതിരെ സംഘടിക്കാൻ മറ്റു യൂറോപ്യൻ നാട്ടുരാജ്യങ്ങൾ സന്നദ്ധരായി,,.   ലൂയി പതിനാറാമന്റെ ഗൂഢസന്ദേശങ്ങളാണ് ഇതിനു പിന്നിലെന്ന് വിപ്ലവകാരികൾ കണക്കുകൂട്ടി. 1791ജൂൺ 20ന് രാജകുടുംബം രഹസ്യമായി ഒളിച്ചോടാൻ ശ്രമിച്ചതും    ഓഗസ്റ്റിൽ പിൽനിട്സ് പ്രഖ്യാപനത്തിലൂടെ,  പ്രഷ്യയും ഓസ്ട്രിയയും ലൂയി പതിനാറമന് പിന്തുണ പ്രഖ്യാപിച്ചതും  ഈ അഭിപ്രായത്തെ ബലപ്പെടുത്തി.   ഇംഗ്ലണ്ട് ഈ സഖ്യത്തിൽ ഇല്ലായിരുന്നു. 1792 ഏപ്രിലിൽ  ഫ്രാൻസ്  ഓസ്ട്രിയക്കെതിരെ  യുദ്ധം പ്രഖ്യാപിച്ചു..
1792 വാൽമി യുദ്ധം
1792 സപ്റ്റമ്പർ 20-ന് വാൽമിയിൽ വെച്ചു നടന്ന യുദ്ധത്തിൽ, ഷാൾസ് ഫ്രാന്സ്വാ ഡുമോറിസിന്റേയും ഫ്രാന്സ്വാ കെല്ലർമാന്റേയും നേതൃത്വത്തിൽ ഫ്രഞ്ചു സൈന്യം, ഓസ്ട്രിയൻ-പ്രഷ്യൻ സൈന്യത്തെ വാൽമിയിലും ജെമാപ്പിലും വെച്ച്  പരാജയപ്പെടുത്തി മുന്നോട്ടു നീങ്ങി. സപ്റ്റമ്പർ 22-ന് രാജവാഴ്ച അവസാനിപ്പിച്ച് ഫ്രഞ്ച്  റിപബ്ലിക് നിലവിൽ വന്ന ഔദ്യോഗികപ്രഖ്യാപനം ഉണ്ടായി,.
1793: ആൻറ്വെർപ്പ് സഖ്യകക്ഷി സമ്മേളനം
ലൂയി പതിനാറാമനെതിരായി തെളിവെടുപ്പും കുറ്റവിചാരണയും നടന്നു, രാജാവ് വധശിക്ഷക്കു വിധിക്കപ്പെട്ടു.. ഈയവസരത്തിൽ രാജാവിനെ എങ്ങനെയെങ്കിലും രക്ഷിക്കാനായി ഡുമോറീസ് പാരിസിലെത്തി, പക്ഷെ ശ്രമങ്ങൾ വിഫലമായി,. ഡുമോറീസ് പിന്നീട് കൂറുമാറി ഓസ്ട്രിയയിലേക്ക് രക്ഷപ്പെട്ടു. 1793 ജനവരി 21ന് ലൂയി പതിനാറാമൻറെ വധശിക്ഷ പരസ്യമായി   നടപ്പാക്കപ്പെട്ടു. .  . ഇതോടെ യൂറോപ്പു മുഴുവനും ഫ്രാൻസിനെതിരെ തിരിഞ്ഞു,. ഫെബ്രുവരിയിൽ  ഫ്രാൻസ് ഇംഗ്ലണ്ടിനെതിരേയും യുദ്ധം പ്രഖ്യാപിച്ചു. ഫ്രഞ്ചു സൈന്യം ഹോളണ്ടിലേക്കു അതിക്രമിച്ചു കയറിയെങ്കിലും പിൻമടങ്ങേണ്ടി വന്നു. 1793 മാർച്ച് 10-ന് ക്രിമിനൽ കുറ്റങ്ങൾ വിചാരണ ചെയ്യാനായി പ്രത്യേകകോടതി രൂപീകരിക്കാനുള്ള പദ്ധതി തയ്യാറായി. ഈ കോടതിക്ക് പിന്നീടാണ് വിപ്ലവക്കോടതി (Revolutionary tribunal) എന്ന പേരു ലഭിച്ചത്. ഫ്രാൻസിൽ തീവ്ര വിപ്ലവവാദികളും(മൗണ്ടൻ കക്ഷി) മിതവാദികളും(ഗിറോൺഡിൻ കക്ഷി) തമ്മിൽ അഭിപ്രായവ്യത്യാസം രൂക്ഷമായി, ഭീകരവാഴ്ചക്ക് വഴി തെളിച്ചു. ഓസ്ട്രിയൻ-ഹോളണ്ട് സേനകളെ നേരിടാൻ വീണ്ടും വടക്കൻ പ്രവിശ്യകളിലെത്തിയ ഡുമോറിസ് ,1793 മാർച്ച് 18-ന് നടന്ന നീർവെൻഡിൻ യുദ്ധത്തിൽ പരാജയപ്പെട്ടു. ഈ പരാജയം മൗണ്ടൻ കക്ഷി (വിപ്ലവവാദികൾ) സഹിഷ്ണുതയോടെയല്ല നോക്കിക്കണ്ടത്. തനിക്കെതിരെ വിമർശനങ്ങൾ ഉയരുന്നതു കണ്ട ഡുമോറീസ് ഏപ്രിലിൽ ഓസ്ട്രിയയിൽ അഭയം തേടി. ഡുമോറീസിന്റെ കൂറുമാറ്റം റിപബ്ലിക്കൻ ഫ്രാൻസിന് വലിയ ക്ഷീണമായി. ഏപ്രിൽ എട്ടിന് ബ്രിട്ടനടക്കം മറ്റു യൂറോപ്യൻ ശക്തികൾ ആന്റ്വർപിൽ സമ്മേളിച്ചു. ഫ്രാൻസിനെ പരാജയപ്പെടുത്തുകയായിരുന്നു ലക്ഷ്യമെങ്കിലും സ്വാർഥതാത്പര്യങ്ങൾ കാരണം സൈന്യാധിപന്മാർക്കിടയിൽ ഉറച്ച പരസ്പരധാരണയോ സുഘടിതമായ ആക്രമണ പദ്ധതികളോ ഇല്ലായിരുന്നു. അതു കാരണം  സൈന്യങ്ങളുടെ നീക്കങ്ങൾ വേണ്ടപോലെ ഏകോപിക്കപ്പെട്ടില്ല,.നേരെ മറിച്ച്  ഫ്രഞ്ചു റിപബ്ലിക്കൻ സൈനികർ, അതിസാധാരണക്കാരായിരുന്നെങ്കിലും  വിപ്ലവാദർശങ്ങളാൽ ഉത്തേജിതരായി ഒറ്റക്കെട്ടായി പൊരുതി.
1794 ഫ്ലാൻഡേഴ്സ് യുദ്ധം
ഫ്രഞ്ച്- ബെൽജിയൻ അതിർത്തി പ്രദേശം ഫ്ലാൻഡേഴ്സ് എന്നറിയപ്പെടുന്നു. ഫ്രാൻസിനെ ആക്രമിക്കാനായി സഖ്യകക്ഷികൾ ഇവിടെ വലിയതോതിൽ സൈന്യങ്ങളെ ഒരുക്കൂട്ടി. ഫ്രാൻസിലേക്ക് അതിക്രമിച്ചു കടക്കുകയായിരുന്നു സഖ്യകക്ഷികളുടെ ലക്ഷ്യം. പക്ഷെ ഫ്രഞ്ചു സൈന്യം ചെറുത്തു നിന്നു. ഫ്രഞ്ച്-ഹോളണ്ട് അതിർത്തിയിൽ മറ്റൊരു യുദ്ധമുന്നണി തുറക്കാനുള്ള സഖ്യകക്ഷികളുടെ ശ്രമം വിജയിച്ചില്ല. ഹോളണ്ടിന്റെ തെക്കുഭാഗവും ബെൽജിയവും റൈൻ തീരപ്രവിശ്യകളും റിപബ്ലിക്കൻ സൈന്യം കൈയടക്കിയശേഷം 1795ന്റെ തുടക്കത്തിൽ ഡച്ചു റിപബ്ലിക് അഴിച്ചു പണിത്  ബറ്റാവിയൻ    റിപബ്ലിക്കിന് രൂപം കൊടുത്തു.
1795 ബാസെൽ ഉടമ്പടി
ബറ്റാവിയൻ റിപബ്ലിക്ക് നിലവിൽ വന്നതോടെ ഫ്രഞ്ചു സൈന്യത്തിന് വടക്കോട്ടുള്ള  നീക്കം എളുപ്പമായി. വടക്ക് ഹോളണ്ട് മുഴുവനും, പടിഞ്ഞാറ് സ്പെയിനിന്റെ പലഭാഗങ്ങളും   സ്വന്തം അധീനതയിലാക്കി.ഏപ്രിലിൽ നടന്ന  ഉടമ്പടിയിലൂടെ  പ്രഷ്യ, ഫ്രഞ്ച് റിപബ്ലിക്കുമായി ഒത്തുതീർപ്പിലെത്തി. ഇതു പ്രകാരം റൈൻ നദിയുടെ പശ്ചിമതീരം ഫ്രാൻസിനു ലഭിച്ചു. ഇതു വഴി ആൽപ്സിലേക്കുള്ള പ്രവേശനം സുഗമമായി.ഹോളണ്ടുമായി ഹേഗ് ഉടമ്പടി മെയ് 16-നും പിരനീസ് സംഘർഷങ്ങൾ നിർത്തലാക്കാനായി  സ്പെയിനുമായി ജൂലൈ 22-നും സമാധാനസഖ്യം ചെയ്തു. വിശുദ്ധ റോമാ സാമ്രാജ്യത്തിന്റെ ഭാഗമായിരുന്ന ഹെസ്സ്-കാസെൽ പ്രവിശ്യയുമായുള്ള ഒത്തുതീർപ്പ് ഓഗസ്റ്റിലാണ് നടന്നത്. ഈ മൂന്നു ഉടമ്പടികളും ഒരുമിച്ച് ബാസെൽ സമാധാന ഉടമ്പടി എന്നറിയപ്പെടുന്നു വടക്കു കിഴക്ക് റൈൻ നദി താണ്ടി ജർമൻ പ്രവിശ്യയിലേക്ക് യുദ്ധം നയിച്ചത്  പിച്ചെഗ്രുവിനും  ജോർഡാനുമായിരുന്നു. .പക്ഷെ നിർണായകനിമിഷത്തിൽ ജോർഡാന്റെ സഹായത്തിനെത്താതെ പിച്ചെഗ്രു കൂറുമാറി, ഫ്രഞ്ചുരാജപക്ഷവുമായി ഒത്തു തീർപ്പിലെത്തിയെന്ന് റിപബ്ലിക്കൻ ഗവണ്മെന്റ് സംശയിച്ചു ഒക്റ്റോബറിൽ പിചെചഗ്രു രാജിവെച്ചൊഴിഞ്ഞു.. നവമ്പറിൽ നടന്ന ലോണോ യുദ്ധത്തിൽ ജയിച്ച് റിപബ്ലിക്കൻ സേന  ഇറ്റാലിയൻ മുനമ്പിലേക്കും പ്രവേശിച്ചു.
ഇതിനകം ഫ്രാൻസിൽ വീണ്ടും അധികാരക്കൈമാറ്റം നടന്നു. ഭീകരവാഴ്ച അവസാനിപ്പിച്ച് ഡയറക്റ്ററി എന്ന പുതിയൊരു സംവിധാനം പോൾ ബറാസ്സിന്റെ നേതൃത്വത്തിൽ 1795 നവമ്പറിൽ   ഭരണമേറ്റു
1796: ഇറ്റലിയേക്കു പടയെടുപ്പ്
ഇറ്റലിയിലേക്കും ആൽപ്സിലേക്കും മാർഗങ്ങൾ തുറന്നു കിട്ടിയതോടെ ഓസ്ട്രിയക്കെതിരെ വമ്പിച്ച ആക്രമണം നടത്താൻ ഫ്രഞ്ചു റിപബ്ലിക് പദ്ധതി തയ്യാറാക്കി. ഇറ്റലിയിലേക്കുള്ള പടയെടുപ്പ് പ്രത്യക്ഷത്തിൽ ഓസ്ട്രിയക്കെതിരെയുള്ള നീക്കമായിരുന്നു.
ജോർഡാൻ, മോറോ, കെല്ലർമാൻ, നെപോളിയൻ എന്നിവരായിരുന്ന ഫ്രഞ്ചു സൈന്യത്തെ നയിച്ചത്. ഓസ്ട്രിയൻ ജനറൽ ആർച് ഡ്യൂക് ചാൾസിന്റെ നേതൃത്വത്തിൽ ഓസ്ട്രിയൻ സൈന്യം മോറോവിന്റേയും ജോർഡാന്റേയും സൈന്യങ്ങളെ പിന്തിരിപ്പിച്ചു. നെപോളിയന്റെ സൈന്യം തുടരെത്തുടരെ വിജയങ്ങൾ നേടിയെടുത്തു. ഏപ്രിലിൽ ഡീഗോ, മൊണ്ടോവി, മോൺടിനെറ്റ് എന്നീ യുദ്ധങ്ങൾ ജയിച്ച് പീഡ്മോൺടിനെ യുദ്ധത്തിൽ നിന്നു പിന്മാറാൻ  നിർബന്ധിതയാക്കി. ലോധിയുദ്ധത്തിലും(മെയ് 10) ഓസ്ട്രിയൻ സൈന്യത്തെ തോല്പിക്കാൻ നെപോളിയനു കഴിഞ്ഞു,. ജൂലൈ നാലിന് നെപോളിയൻ മാൺടുവാ പിടിച്ചെടുക്കാനുള്ള ശ്രമങ്ങൾ ആരംഭിച്ചു. ഓസ്ട്രിയയെ സംബന്ധിച്ചേടത്തോളം മാൺടുവാ  വളരെയധികം തന്ത്രപാധാന്യമുള്ള പ്രവിശ്യയായിരുന്നു. നെപോളിയനെ ഇതിൽ നിന്നു പിന്തിരിപ്പിക്കാനായി ഓസ്ട്രിയൻ സൈന്യം മറ്റു ഭാഗങ്ങളിൽ യുദ്ധം തുടങ്ങി. പക്ഷെ കാസ്റ്റിഗ്ലിയോൺ(ഓഗസ്റ്റ് 5), റോവറേറ്റോ(സപ്റ്റമ്പർ 4) ,ബസ്സാനോ(സപ്റ്റമ്പർ 8), അർക്കോൾ(നവമ്പർ 15-17) എന്നിങ്ങനെ തുടരെത്തുടരെ വിജയങ്ങൾ നെപോളിയൻ നേടിയെടുത്തു.
1797: റിവോളി, മാൺടുവാ, കാംപോഫോർമിയോ ഉടമ്പടി
ജനവരി 14-15നു നടന്ന റിവോളിയുദ്ധത്തിൽ നെപോളിയനെ നേരിട്ടത് ജോസെഫ് അൽവിൻസിയുടെ നേതൃത്വത്തിലുള്ള ഓസ്ട്രിയൻ സൈന്യമാണ്. ഫെബ്രുവരിയിൽ, ഏഴുമാസത്തെ ഉപരോധത്തിനു ശേഷം മാൺടുവയും കീഴടങ്ങി. ഏപ്രിലിൽ ഓസ്ട്രിയ സമാധാന ഉടമ്പടിക്ക് തയ്യാറായി. ഉടമ്പടിയുടെ വിശദാംശങ്ങൾ തയ്യാറാക്കാൻ സമയമെടുത്തു, കാരണം ഫ്രാൻസിന് ആഭ്യന്തരപ്രശ്നങ്ങൾ ഒതുക്കിത്തീർക്കേണ്ടിയിരുന്നു. ഒക്റ്റോബറിലാണ് ഫ്രാൻസിനുവേണ്ടി നെപോളിയനും ഓസ്ട്രിയക്കു വേണ്ടി ലൂഡ്വിഗ് കോബെൻസൽ പ്രഭുവും കാംപോഫോർമിയയിൽ വെച്ച് ഒപ്പു വെച്ചത്,.
ഒന്നാം സൈനികക്കൂട്ടായ്മയുടെ അന്ത്യം
കാംപോഫോർമിയോ ഉടമ്പടി ഒന്നാം സൈനികക്കൂട്ടായ്മയുടെ അന്ത്യം കുറിച്ചു. ഉടമ്പടി പ്രകാരം ബെൽജിയവും ഓസ്ട്രിയയുടെ പലഭാഗങ്ങളും മധ്യധരണ്യാഴിയിലേയും അഡ്രിയാറ്റിക് സമുദ്രത്തിലേയും ചില ദ്വീപുകളും ഫ്രാൻസിനു ലഭിച്ചു. വെനീസ് നാട്ടുരാജ്യം പരസ്പരം പങ്കിട്ടു. പുതുതായി രൂപം കൊണ്ട സിസ്ആൽപൈൻ റിപബ്ലിക്കും, ലൈഗൂറിയൻ റിപബ്ലിക്കും( പഴയ ജെനോവീസ് നാട്ടുരാജ്യം) സ്വതന്ത്രരാഷ്ട്രങ്ങളായി  ഓസ്ട്രിയ അംഗീകരിച്ചു.ഫ്രഞ്ച് റിപബ്ലിക്കിന്റെ സ്വാഭാവികമായ അതിർത്തി റൈൻ നദിയാണെന്ന ഫ്രഞ്ചു വാദം ഓസ്ട്രിയ വകവെച്ചു കൊടുത്തു. ബാസെൽ- കാംപോ ഫോർമിയോ ഉടമ്പടികളിലൂടെ  റിപബ്ലിക്കൻ ഫ്രാൻസ് യൂറോപ് വൻകരയിലെ ശക്തികളുമായി    ഒത്തുതീർപ്പിലെത്തിയെങ്കിലും  ബ്രിട്ടനുമായുള്ള ബന്ധം മെച്ചപ്പെട്ടില്ല.
1798-99 ഈജിപ്ഷ്യൻ ആക്രമണം
ഇംഗ്ലീഷു ചനലിനപ്പുറത്ത് ഏറെക്കുറെ സുരക്ഷിതമായി നിലകൊണ്ട ബ്രിട്ടീഷു ദ്വിപസമൂഹങ്ങളെ നേരിട്ടാക്രമിക്കുന്നതിനു പകരം ബ്രിട്ടന്റെ സാമ്പത്തികഭദ്രതക്ക് മൂലകാരണമായ കിഴക്കൻ കോളണികൾ പിടിച്ചെടുക്കുകയാവും കൂടുതൽ നല്ലത് എന്ന   നെപോളിയന്റെ അഭിപ്രായത്തോട് ഡയറക്റ്ററി യോജിച്ചു. മാത്രവുമല്ല  ഇംഗ്ലീഷ്-മൈസൂർ സൈന്യങ്ങൾ തമ്മിൽ നടന്ന  മൂന്നാം മൈസൂർ യുദ്ധത്തിൽ  ഫ്രാൻസിന്റെ സഹായം നാമമാത്രമായിരുന്നെങ്കിലും,   മൈസൂർ ഭരണാധികാരി ടിപ്പു സുൽത്താനുമായി ഇന്ത്യയിലെ ഫ്രഞ്ചു സൈന്യത്തിന് മൈത്രീബന്ധമുണ്ടായിരുന്നു. ഈജിപ്ത് താവളമാക്കി ഈ സൗഹൃദം  മുതലെടുത്ത് ഇന്ത്യ കീഴടക്കാനായിരുന്ന നെപോളിയന്റെ പദ്ധതി.1798 മെയ് 19-ന് നെപ്പോളിയന്റെ പട ടുളോണിൽ നിന്നു പുറപ്പെട്ടു. നിഷ്പ്രയാസം മാൾട്ടാ ദ്വീപ് കൈയടക്കി,, ജൂലൈയിൽ ഈജിപ്ഷ്യൻ തുറമുഖമായ  അലെക്സാൻഡ്രിയയിൽ എത്തി.
1798 ജൂലൈ 21 പിരമിഡ് യുദ്ധം
സൈന്യത്തിൽ ഒരു നല്ലപങ്കും വലിയ കപ്പലുകളും അലക്സാൻഡ്രിയയിൽ നിർത്തി, നെപ്പോളിയൻ ബാക്കി സൈന്യത്തോടൊപ്പം കെയ്റോയിലേക്കു നീങ്ങി. വഴിക്കു വെച്ച്, മംലൂക്ക് സൈന്യത്തിന്റെ ആക്രമണത്തിന് ഇരയായെങ്കിലും നെപോളിയൻ അതിസമർഥമായി അവരെ പരാജയപ്പെടുത്തി.ഈജിപ്ത് ഫ്രഞ്ച് അധീനതയിലായി. നെപ്പോളിയൻ താവളം ഉറപ്പിക്കാനുള്ള തയ്യാറെടുപ്പുകൾ തുടങ്ങി.
1798 ഓഗസ്റ്റ് നൈൽയുദ്ധം
ഓഗസ്റ്റ് ഒന്നിന് അപ്രതീക്ഷിതമായി ബ്രിട്ടീഷ് നാവികമേധാവി നെൽസൺ അലെക്സാൻഡ്രിയയിൽ നങ്കുരമിട്ടിരുന്ന ഫ്രഞ്ചു കപ്പലുകളെ ആക്രമിച്ചു. ഫ്രഞ്ചു സൈന്യം ചെറുത്തു നിന്നെങ്കിലും പതിനഞ്ചു മണിക്കൂർ നീണ്ടു നിന്ന ഏറ്റുമുട്ടലിനുശേഷം ഫ്രഞ്ചു നാവികശേഷി നാമവശേഷമായി.നെപോളിയനും സൈന്യവും  പുറത്തു കടക്കാൻ വഴിയില്ലാതെ ഈജിപ്തിൽ  അകപ്പെട്ടു പോയി. ഈയവസരം മുതലെടുത്ത്  ബ്രിട്ടൻ ഫ്രഞ്ചു റിപബ്ലിക്കിനെതിരെ യൂറോപ്പിൽ  സൈനികനീക്കങ്ങൾ തുടങ്ങി. മാത്രമല്ല റഷ്യയേയും തുർക്കി സുൽത്താനേയും സിറിയൻ ഭരണാധികാരിയേയും  നെപോളിയനെതിരെ  പ്രകോപിപ്പിക്കാൻ ബ്രിട്ടനു കഴിഞ്ഞു.
1799 ജനവരി-മെയ് :-സിറിയയിലേക്ക്
1799 ജനവരി ആദ്യത്തിൽ,എൽ അറിഷ് എന്ന അതിർത്തി പട്ടണം സിറിയൻ സേന പിടിച്ചടുത്തതറിഞ്ഞ്    നെപ്പോളിയന്റെ സൈന്യം ഈജിപ്ത്- സിറിയൻ അതിർത്തിയിലേക്കു നീങ്ങി. എൽ അറീഷ് തിരിച്ചു പിടിച്ചശേഷം ഫ്രഞ്ചു സൈന്യം വടക്കോട്ടു ഗാസ ലക്ഷ്യമാക്കി മുന്നേറി. അവിടെ താവളമടിച്ചിരുന്ന ശത്രുസൈന്യത്തെ പരാജയപ്പെടുത്തി. പക്ഷെ അപകടങ്ങൾ ഇരട്ടിക്കുകയായിരുന്നു. ഇംഗ്ലീഷു നാവികസേന മധ്യധരണ്യാഴിയിലും തുർക്കിയുടേയും റഷ്യയുടേയും സൈന്യങ്ങൾ തീരപ്രദേശങ്ങളിലും ജാഗ്രതയോടെ കാവൽ നിന്നു.സൗഹൃദരഹിതമായ മരുഭൂപ്രദേശങ്ങൾ താണ്ടി, വളരെ കഷ്ടപ്പെട്ട് ഫ്രഞ്ചു സൈന്യം മാർച്ച്  3-ന് തീരപ്പട്ടണമായ  ജാഫയിലെത്തി. അവിടെ താവളമടിച്ചിരുന്ന തുർക്കി സൈന്യവുമായി അതിഘോരമായ ഏറ്റുമുട്ടലുണ്ടായി. യുദ്ധത്തടവുകാരെ ഇരു ചേരികളും നിർദ്ദയം കശാപ്പു ചെയ്തു.. യുദ്ധത്തിൽ നിർണായകവിജയം ഇരു കക്ഷികൾക്കും അവകാശപ്പെടാനായില്ല. സിറിയയുടെ ശക്തി കേന്ദ്രമായിരുന്ന അക്ര് കോട്ടയിലേക്ക് മുന്നേറാൻ  നെപോളിയൻ നിശ്ചയിച്ചു. ഇതിനകം പട്ടാളക്കാമ്പുകളിൽ മാരകമായ പ്ലേഗു  പടർന്നു പിടിച്ചു. കോട്ടക്കു പുറത്തുള്ള തുർക്കി സൈന്യത്തെ നെപ്പോളിയന്റെ സൈന്യത്തിനു പരാജയപ്പെടുത്താനായി. പക്ഷെ കോട്ട കീഴടക്കാനായില്ല. 60 ദിവസത്തെ ഉപരോധം നിഷ്ഫലമായശേഷം ഫ്രഞ്ചു സൈന്യം കെയ്റോയിലേക്കു തിരികെപ്പോന്നു,.
1799ജൂലൈ 25- അബുകീർ യുദ്ധം
തുർക്കി-മാമുലെക്, സൈന്യങ്ങൾ ബ്രിട്ടീഷ് -റഷ്യൻ നാവിക സൈന്യങ്ങളുടെ അകമ്പടിയോടെ അബുകീർ തീരത്തിറങ്ങിയതറിഞ്ഞ്, നെപോളിയനും സൈന്യവും കെയ്റോയിൽ നിന്ന് പുറപ്പെട്ടു,. അതിശീഘ്രവും ആകസ്മികവുമായ ആക്രമണത്തിലൂടെ വമ്പിച്ച ശത്രുസൈന്യത്തെ തോല്പിക്കാൻ നെപോളിയനു കഴിഞ്ഞു,. എങ്കിലും ഓഗസ്റ്റിൽ ഇന്ത്യയിലേക്കുള്ള പദ്ധതി ഉപേക്ഷിച്ച് നെപ്പോളിയൻ പാരിസിലേക്കു മടങ്ങി. കാരണം ഫ്രാൻസിലെ റിപബ്ലിക്കൻ ഭരണകൂടം അതിസങ്കീർണമായ രാഷ്ട്രീയപ്രതിസന്ധികളെ അഭിമുഖീകരിക്കുന്ന സമയമായിരുന്നു അത്.
1798-1800 അമേരിക്കൻ കോളണികളുമായുള്ള സംഘർഷം
ബ്രിട്ടന്റെ  മേൽക്കോയ്മക്കെതിരായുള്ള അമേരിക്കൻ കോളണികളുടെ സ്വാതന്ത്യസമരത്തിൽ (1775-1783 ), ഫ്രാൻസ് അമേരിക്കൻ പക്ഷത്തായിരുന്നു. ബ്രിട്ടനുമായി കാലകാലമായി നിലനിന്നുവന്ന ശത്രുത കൊണ്ടും ആ അടുത്തകാലത്ത്  സപ്തവത്സരയുദ്ധത്തിൽ പിണഞ്ഞ നാശനഷ്ടങ്ങൾക്ക് പ്രതികാരം  ചെയ്യാനുമായിട്ടാണ്  ലൂയി പതിനാറാമന്റെ  ഫ്രാൻസ്  അമേരിക്കക്ക്  സാമ്പത്തിക സഹായവും സൈനികസഹായവും  നല്കിയത്. ഫ്രാൻസിന്റെ സഹായം കോളണികളുടെ വിജയത്തിന്റെ നിർണായകഘടകമായിരുന്നു. , .അമേരിക്കൻ കോളണികളും ഫ്രാൻസും തമ്മിൽ സഖ്യക്കരാറുകൾ ഉണ്ടായി 1783-ലെ പാരിസ് ഉടമ്പടിയിലൂടെയാണ് കോളണികളുടെ സ്വാതന്ത്യം ബ്രിട്ടൻ അംഗീകരിച്ചു കൊടുത്തത് .അമേരിക്കൻ കോളണികൾക്ക് ഉദാരമായി സഹായം ചെയ്തതുകൊണ്ട് ഫ്രാൻസിന് കാര്യമായ നേട്ടങ്ങളൊന്നും ഉണ്ടായില്ലെന്നു മാത്രമല്ല അമിതമായ ഋണബാദ്ധ്യതകൾ ഉണ്ടാവുകയും ചെയ്തു. ഈ ഋണബാദ്ധ്യതകൾ ഫ്രഞ്ചു വിപ്ലവത്തിനു കാരണമായെന്നും പറയപ്പെടുന്നു. 1792-ൽ ലൂയി പതിനാറാമൻ ഗില്ലോട്ടിന് ഇരയായി. 1794-ൽ അമേരിക്കൻ കോളണികൾ ബ്രിട്ടനുമായി  വാണിജ്യക്കരാറിലേർപ്പെട്ടു. ജേ കരാർ എന്നറിയപ്പെട്ട ഈ കരാറനുസരിച്ച് ആംഗ്ലോ-ഫ്രഞ്ച് സംഘർഷങ്ങളിൽ  അമേരിക്ക നിഷ്പക്ഷത പാലിക്കണമെന്ന നിബന്ധനയുണ്ടായിരുന്നു. ഫ്രാൻസുമായി മുമ്പുണ്ടായിരുന്ന സൗഹൃദക്കരാർ ലൂയി പതിനാറാമനുമായിട്ടായിരുന്നെന്നും, രാജാവില്ലാതെ വന്ന സ്ഥിതിക്ക് ആ കരാറിന് സാധുതയില്ലെന്നുമായിരുന്നു  അമേരിക്കയുടെ നിലപാട്. ഇത് ഫ്രഞ്ചു റിപബ്ലിക്കിനെ  രോഷം കൊള്ളിച്ചു.അമേരിക്കയുമായി പ്രത്യക്ഷമായ യുദ്ധം പ്രഖ്യപിച്ചില്ലെങ്കിലും ഇരു രാജ്യങ്ങളിലേയും  നാവികസേനകൾ പലയിടത്തും വെച്ച് ഏറ്റുമുട്ടി. , . ഒടുവിൽ നെപോളിയൻ ഒന്നാം കൗൺസിലായി അധികാരമേറ്റ ശേഷം,1800 സപ്റ്റമ്പർ 30നു നടന്ന ഉടമ്പടിയലൂടെ ഇരു രാജ്യങ്ങളും പരസ്പര ധാരണയിലെത്തി
പശ്ചാത്തലം ഒസ്ട്രാഷ് യുദ്ധം 1799 March
1798-അവസാനഘട്ടങ്ങളിൽ കാപോഫോർമിയ ഉടമ്പടിയിൽ വിള്ളലുകൾ ഏർപ്പെട്ടു തുടങ്ങിയിരുന്നു. ഓസ്ട്രിയയേയും റഷ്യയേയും ഉൾക്കൊള്ളിച്ചുകൊണ്ടുള്ള പുതിയൊരു കൂട്ടായ്മക്ക് രൂപം കൊടുക്കാൻ ബ്രിട്ടനും പരിശ്രമിച്ചു,. റഷ്യയുമായുള്ള കൂട്ടായ്മ ആദ്യം നെപോളിയനെതിരെ ഈജിപ്തിൽ പ്രാവർത്തികമായി. ബ്രിട്ടൻ ഓസ്ട്രിയയെ സ്വാധീനിച്ചത്  സാമ്പത്തികസഹായം നല്കിയാണ്. വായ്പക്കരാറിലെ പ്രധാന നിബന്ധനകളിലൊന്ന് ബ്രിട്ടന്റെ അറിവോ സമ്മതമോ ഇല്ലാതെ ഓസ്ട്രിയ ഫ്രഞ്ചു റിപ്പബ്ലിക്കുമായി യാതൊരുവിധ ഒത്തുതീർപ്പും നടത്തുകയില്ല എന്നായിരുന്നു. 1799-ന്റെ തുടക്കത്തിൽ ഓസ്ട്രിയൻ സൈന്യം ആൽപ്സ് ചുരങ്ങൾ വഴി  ഇറ്റലിയിലേക്കു നീങ്ങി. ഈ നീക്കത്തെ ഫ്രഞ്ച് ജനറൽ ജോർഡാന്റെ നേതൃത്വത്തിലുള്ള പട്ടാളം തടഞ്ഞു. ഓസ്ടിയൻ-ഇറ്റാലിയൻ പട്ടാളങ്ങൾ വീണ്ടും കൂട്ടുചേരുന്നതിനുള്ള സാഹചര്യങ്ങൾ ഒഴിവാക്കാനായിട്ടായിരുന്നു ഈ നടപടി. ഓസ്ട്രിയൻ പട്ടാളമേധാവി ആർച്ച് ഡ്യൂക് ചാൾസ്  ഒസ്ട്രാഷിൽ വെച്ച് ഫ്രഞ്ചു സൈന്യത്തെ പരാജയപ്പെടുത്തി.റഷ്യൻ ജനറൽ സുവാറോവിന്റെ സൈന്യം ഇറ്റലിയിലെ പല പ്രവിശ്യകളും കീഴ്പെടുത്തി,. . ഓസ്ട്രാഷ്- ഈജിപ്ഷ്യൻ വിജയങ്ങൾ കൂട്ടായ്മയെ ശക്തിപ്പെടുത്തി.
1799 Aug.-Nov. ആംഗ്ലോ-റഷ്യൻ പരാജയങ്ങൾ
കല്ലാൻട്സൂഗ്, ആൺഹെം, ക്രാബ്ബെൻഡം, ബെർഗൻ, അൽക്മർ, കാസ്ട്രികം  എന്നിവിടങ്ങളിൽ വെച്ചു നടന്ന പോരുകളിൽ സഖ്യകക്ഷികൾത്ത് ചെറിയ നേട്ടങ്ങങ്ങൾ ഉണ്ടായെങ്കിലും ഒടുവിൽ  റിപബ്ലിക്കൻ സൈന്യം വിജയം നേടിയെടുത്തു,. അതേ സമയത്ത് നവമ്പർ ഒമ്പതിന് ഫ്രാൻസിൽ  നെപോളിയൻ  കൗൺസിൽ  മുഖ്യനായി പദവിയേറ്റു.
1800 മാരംഗോ(ജൂൺ 14), ഹോൺലിൻഡൻ(ഡിസമ്പർ 3) യുദ്ധങ്ങൾ
ഫീൽഡ് മാർഷൽ ക്രേയുടെ കീഴിൽ ഓസ്ട്രിയൻ സൈന്യം മൂന്നായി പിരിഞ്ഞ് ഒരു വിഭാഗം മെയിനിലും മറ്റൊരു വിഭാഗം ടൈറോളിലും   മൂന്നാമത്തേത് ഇവ രണ്ടിനുമിടക്കായി ബ്ലാക് ഫോറസ്റ്റിലും നിലകൊണ്ടു. ഫ്രഞ്ചു സൈന്യവും മൂന്നായി പിരിഞ്ഞ് സ്വിസ് പ്രവിശ്യകളിലും, റൈൻ നദിയുടെ കിഴക്കെ കരയിൽ ഉടനീളവും കിഴക്കൻ-വടക്കു കിഴക്കൻ അതിർത്തിയിലുമായിൽ നിലയുറപ്പിച്ചു ,. ഏപ്രിലിൽ ജനറൽ മെലാസിന്റെ നേതൃത്വത്തിൽ ഓസ്ട്രിയൻ സൈന്യം വീണ്ടും ആൽപ്സിനപ്പുറത്ത് ജെനോവയിലേക്കു നീക്കമാരംഭിച്ചു. അലെസ്സാൻഡ്രിയയിൽ താവളമടിച്ച ഓസ്ട്രിയൻ സൈന്യത്തെ നെപോളിയന്റേയും ഡിസൈയുടേയും ഫ്രഞ്ചു  സൈന്യം  വളഞ്ഞു.മാരംഗോ എന്ന സ്ഥലത്തു വെച്ച്  ഇരു സൈന്യങ്ങളും ഏറ്റുമുട്ടി.പന്ത്രണ്ടു മണിക്കൂർ നീണ്ടു നിന്ന പോരാട്ടത്തിൽ ഓസ്ട്രിയൻ സൈന്യം വലിയ നാശനഷ്ടങ്ങളോടെ പരാജയം സമ്മതിച്ചു പിന്മാറി,. ഫ്രഞ്ചു സൈനിക മേധാവി ഡിസൈ യുദ്ധക്കളത്തിൽ വെച്ച് മരിച്ചു. ഓസ്ട്രിയ യുദ്ധം നിറുത്തലിനുള്ള ചർച്ചക്ക് തയ്യാറായെങ്കിലും സംഗതികൾ നീട്ടിക്കൊണ്ടു പോയി. ബ്രിട്ടന്റെ സമ്മതമില്ലാതെ കരാറിലൊപ്പുവെക്കാൻ ഓസ്ട്രിയക്ക് കഴിയുമായിരുന്നില്ല. ശൈത്യകാലം തുടങ്ങിയാൽ, മഞ്ഞു വീഴ്ച കാരണം ആൽപ്സ്  ദുർഗമമാവുമെന്നും       ഫ്രഞ്ചു സൈന്യത്തിന്  ഓസ്ട്രിയയിലെത്താൻ ആവില്ലെന്നായിരുന്നു ഓസ്ട്രിയയുടെ കണക്കുകൂട്ടൽ. എന്നാൽ ആ കണക്കുകൂട്ടലുകൾ തെറ്റിച്ചുകൊണ്ട് മോറോയുടെ നേതൃത്വത്തിൽ ഫ്രഞ്ചു സൈന്യം ഡിസമ്പറിൽ ഹോൺലിൻഡനിലെത്തി  ഓസ്ട്രിയൻ സൈന്യത്തെ നിശ്ശേഷം പരാജയപ്പെടുത്തി.
1801 മാർച്ച് ഈജിപ്ത്
1799 ഓഗസ്റ്റിൽ നെപോളിയൻ തിടുക്കപ്പെട്ട് പാരിസിലേക്കു പോയതില്പിന്നെ ഈജിപ്തിലെ ഫ്രഞ്ചുസൈന്യത്തിന്റെ നില മോശമായിരുന്നു. ഈ അവസരം മുതലെടുക്കാനായി ബ്രിട്ടീഷ് സൈന്യം കൂടുതൽ യുദ്ധക്കോപ്പുകളോടെ അലെക്സാൻഡ്രിയയിലെത്തി. മേജർ അബെർക്രോംബിയുടെ നേതൃത്വത്തിലുള്ള ബ്രിട്ടീഷു സേന ഫ്രഞ്ചു സൈന്യത്തെ പരാജയപ്പെടുത്തി, ഈജിപ്ത് കൈവശപ്പെടുത്തി.
1801 ഫെബ്രുവരി ലൂണെവിൽ ഉടമ്പടി
1801 ഫെബ്രുവരി 9-ന് ഓസ്ട്രിയയും ഫ്രാൻസും ലൂണെവിൽ ഉടമ്പടിയിൽ ഒപ്പു വെച്ചു. ഇതനുസരിച്ച് ഫ്രാൻസിന്റെ അതിർത്തി റൈൻ നദിയാണെന്ന് ഓസ്ട്രിയ അംഗീകരിച്ചു. , കാംപോപോർമിയ കരാർ പൂർണമായും പാലിക്കുമെന്ന് ഉറപ്പു നല്കി,    ജർമൻ പ്രവിശ്യകൾ കൈയൊഴിഞ്ഞു,  ബറ്റാവിയ, ഹെൽവെറ്റിയ ലിഗ്വാറിയ,  സിസ്ആൽപൈൻ, റിപബ്ലിക്കുകളെ അംഗീകരിച്ചു. റഷ്യ,പ്രഷ്യ, സ്വീഡൻ, ഡെന്മാർക്ക് എന്നീ രാജ്യങ്ങൾ ഫ്രാൻസുമായി   വാണിജ്യ-സൗഹൃദ ബന്ധങ്ങൾ(League  of Armed Neutrality)  സ്ഥാപിച്ചതിനെതിരായി ബ്രിട്ടീഷു നാവികപ്പട ഉപരോധം ആരംഭിച്ചു. ഫ്രാൻസിന് അനുകൂലമായ [റഷ്യൻ-പ്രഷ്യൻ-ഡാനിഷ് -സ്വീഡിഷ്] കൂട്ടായ്മയിൽ പിളർപ്പുകളുണ്ടാക്കുന്നതിന്റെ   ഭാഗമായാണ്  1801 ഏപ്രിലിൽ  കോപ്പൻഹേഗൻ തുറമുഖത്ത് നങ്കുരമിട്ടിരുന്ന ഡാനിഷ്-സ്വീഡിഷ്   യുദ്ധക്കപ്പലുകളെ അഡ്മിറൽ നെൽസൺന്റെ നേതൃത്വത്തിലുള്ള   ബ്രിട്ടീഷ്  നാവികസൈന്യം തകർത്തുതരിപ്പണമാക്കിയത്. സ്വീഡിഷ് -ഡാനിഷ് ഭരണാധികാരികളുമായി ബ്രിട്ടൻ വെടിനിർത്തൽ  കരാറിലൊപ്പുവെച്ചു. ഇത് റഷ്യയെ പ്രകോപിപ്പിച്ചേക്കുമെന്നും ആംഗ്ലോ-റഷ്യൻ സംഘർഷത്തിന് കാരണമായേക്കുമെന്നും ബ്രിട്ടന് ആശങ്കയുണ്ടായിരുന്നു.
1802 മാർച്ച് അമിയേ ഉടമ്പടി
നിഷ്പക്ഷരാഷ്ട്രങ്ങളായിരുന്ന ഡെൻമാർക്കിനേയും സ്വീഡനേയും ബ്രിട്ടീഷ് നാവികപ്പട ആക്രമിച്ചത് യൂറോപ്പിലാകമാനം വിദ്വേഷമുയർത്തി. ബ്രിട്ടീഷു ജനതക്കും ഇത് അരോചകമായി. . യൂറോപ്പിൽ സമാധാനവും ശാന്തിയും നിലനിർത്താനായി നെപോളിയൻ സൗഹൃദ പ്രസ്താവം മുന്നോട്ടു വെച്ചപ്പോൾ ബ്രിട്ടൻ വഴങ്ങി. ഫ്രാൻസ്, ബ്രിട്ടൻ, ബറ്റാവിയ, സ്പെയിൻ എന്നീ രാജ്യങ്ങൾ ഒപ്പു വെച്ചു,.ഫ്രാൻസ് എല്ലാ യൂറോപ്യൻ രാജ്യങ്ങളുമായും സൗഹൃദം സ്ഥാപിച്ചതോടെ രണ്ടാം സൈനികക്കൂട്ടായ്മയും   അവസാനിച്ചു. അമിയേ ഉടമ്പടിയിലെ പ്രധാന ഉപാധി ഫ്രാൻസും  ബ്രിട്ടനും മാൾട്ടയിൽ നിന്ന് ഒഴിഞ്ഞുപോകണമെന്നായിരുന്നു. ബ്രിട്ടൻ അർധമനസ്സോടെ ഇതിനു സമ്മതിച്ചെങ്കിലും അതിനുള്ള നടപടികളൊന്നും എടുത്തില്ല. പിന്നീട് പല കാരണങ്ങളും ചൂണ്ടിക്കാട്ടി 1803 മെയ്  18-ന് ബ്രിട്ടൻ ഫ്രാൻസിനോട് യുദ്ധം പ്രഖ്യാപിച്ചു.
തുടർച്ച: നെപോളിയന്റെ യുദ്ധങ്ങൾ
ലൂണെവിൽ- അമിയേ സമാധാന ഉടമ്പടികൾ ഫ്രാൻസിലെന്നല്ല, യൂറോപ്പിലാകമാനം ശാന്തിയും സമാധാനവും ഉറപ്പാക്കുമെന്നായിരുന്നു പ്രതീക്ഷ. നെപോളിയന്റെ ജനപ്രിയത അനേക മടങ്ങ് വർദ്ധിച്ചു. കഴിവുറ്റ ഭരണാധികാരിയും രാഷ്ട്രതന്ത്രജ്ഞനുമായ നെപോളിയൻ ആജീവനാന്തം തങ്ങളുടെ മുഖ്യ കൗണസിലറായിരിക്കണമെന്ന് ഫ്രഞ്ചു ജനത ജനഹിതപരിശോധനയിൽ തെളിവാക്കി. ജനപ്രതിനിധി സഭകളും ഭരണഘടന വേണ്ടവിധത്തിൽ ഭേദഗതി ചെയ്ത് 1802 ഓഗസ്റ്റിൽ നെപോളിയനെ ഈ പദവിയിലേക്കുയർത്തി. ഇതിനുശേഷം അയൽ രാജ്യങ്ങളുമായി ഫ്രാൻസിനു പൊരുതേണ്ടി വന്ന യുദ്ധങ്ങൾ നെപോളിയന്റെ യുദ്ധങ്ങൾ എന്നറിയപ്പെടുന്നു.
.
വർഗ്ഗം:ഫ്രഞ്ച് വിപ്ലവം വർഗ്ഗം: ഫ്രാൻസിന്റെ_ചരിത്രം വർഗ്ഗം:നെപ്പോളിയൻ ബോണപ്പാർട്ട് വർഗ്ഗം:പ്രഥമ ഫ്രഞ്ചു റിപ്പബ്ലിക്
പൂജാപുഷ്പം
ശാരദാ പിക്ചേഴ്സിനുവേണ്ടി കെ.എസ്. ഗോപാലകൃഷ്ണൻ നിർമിച്ച മലയാളചലച്ചിത്രമാണ് പൂജാപുഷ്പം. സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1969 ജൂലൈ 18-ന് കേരളത്തിൽ പ്രദർശനം തുടങ്ങി.
അവലംബം
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:തിക്കുറിശ്ശി സംവിധാനം ചെയ്ത ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:കെ.എസ് ഗോപാലകൃഷ്ണൻ നിർമ്മിച്ച ചലച്ചിത്രങ്ങൾ വർഗ്ഗം:കെ.എസ്. ഗോപാലകൃഷ്ണൻ തിരക്കഥയെഴുതിയ ചലച്ചിത്രങ്ങൾ
ഒലീന വാസിലിവ്ന ചെക്കൻ
സോവിയറ്റ്, ഉക്രേനിയൻ ചലച്ചിത്ര നടിയും തിരക്കഥാകൃത്തും പത്രപ്രവർത്തകയുമായിരുന്നു ഒലീന വാസിലിവ്ന ചെക്കൻ. (കൂടാതെ യെലേന ചെക്കൻ; ഉക്രേനിയൻ: ഒലീന വാസിലിവ്ന ചെക്കൻ; പോളിഷ്: ഹെലേന ചെക്കൻ; സെർബിയൻ: ജെലീന ചെക്കിഷ്, 26 ഏപ്രിൽ 1946 - 21 ഡിസംബർ 2013, കൈവ്, ഉക്രെയ്ൻ)
ആദ്യകാലജീവിതം
1946 ഏപ്രിൽ 26 ന് കൈവിലാണ് ചെക്കൻ ജനിച്ചത്. അവളുടെ പിതാവ് വാസിലി ഇയോനോവിച്ച് ചെക്കൻ (28 ഡിസംബർ 1906 - 23 നവംബർ 1986), അമ്മ ല്യൂബോവ് പാവ്‌ലോവ്ന ചെക്കൻ - തരാപോൺ (15 ജൂൺ 1914 - 19 ജൂലൈ 1994) എന്നിവരായിരുന്നു. 1972 ൽ മോസ്കോയിലെ ബോറിസ് ഷുക്കിൻ തിയേറ്റർ ഇൻസ്റ്റിറ്റ്യൂട്ടിൽ നിന്ന് ബിരുദം നേടി. കോഴ്‌സിന്റെ ആർട്ടിസ്റ്റിക് ഡയറക്ടർ വ്‌ളാഡിമിർ എതുഷ് ആയിരുന്നു. ചെക്കൻ അതേ വർഷങ്ങളിൽ നതാലിയ ഗുണ്ടരേവ, കോൺസ്റ്റാന്റിൻ റെയ്കിൻ എന്നിവരോടൊപ്പം നാടക കല കോഴ്സ് പഠിച്ചു.
സ്വകാര്യ ജീവിതം
സ്റ്റാനിസ്ലാസ് റോഡ്യുക്ക് (1937-2003), ഒരു ആർക്കിടെക്റ്റ് - ചെക്കൻ വിവാഹംചെയ്തു
സ്റ്റാനിസ്ലാസ് റോഡ്യുക്കുമായുള്ള വിവാഹത്തിൽ നിന്ന് ചെക്കന് ബോധൻ റോഡ്യുക്ക് ചെക്കൻ (ജനനം 1978) എന്നൊരു മകനുണ്ടായിരുന്നു.
പുറംകണ്ണികൾ
വർഗ്ഗം:1946-ൽ ജനിച്ചവർ
ദേശീയ ഭിഷഗ്വര ദിനം
വ്യക്തികൾക്കും സമൂഹത്തിനും ഭിഷഗ്വരൻമ്മാർ നൽകുന്ന വിലയേറിയ സേവനങ്ങളെ മാനിച്ച് ദേശീയ ഭിഷഗ്വര ദിനം ആചരിക്കുന്നു. വ്യക്തിഗത സംഭാവനകൾ പ്രത്യക സംഭവങ്ങൾ എന്നിവക്ക് അനുസൃതമായി വിവിധ രാജ്യങ്ങളിൽ അചരിക്കുന്ന ദിവസങ്ങളിൽ വ്യത്യാസമുണ്ട്. ചില രാജ്യങ്ങളിൽ ഈ ദിനം അവധി ദിവസമാണ്. ഭിഷഗ്വരൻമ്മാരുടെ സേവനങ്ങൾ സ്വീകരിക്കുന്ന രോഗികളോ ആരോഗ്യ സംരക്ഷണ മേഖലയുടെ ഗുണഭോക്താക്കളോ ആണ്  ഈ ദിനം സംഘടിപ്പിക്കേണ്ടതെങ്കിലും സാധാരയായി ആരോഗ്യ സംരക്ഷണ സംഘടനകളാണ് ഭിഷഗ്വര ദിനം സംഘടിപ്പിക്കുന്നത്. ദിനാചരണത്തിൻറെ ഭാഗമായി ഭിഷഗ്വരൻമ്മാർക്ക് പൂച്ചെണ്ടുകൾ നൽകുകയും അവർക്ക് പ്രത്യേക സദ്യ സംഘടിപ്പിക്കുകയും ചെയ്യാറുണ്ട്. ചില സ്ഥലങ്ങളിൽ മരണപ്പെട്ട ഭിഷഗ്വരൻമ്മാരുടെ കുഴിമാടങ്ങളിൽ പുഷ്പചക്രം സമർപ്പിക്കുകയും ചെയ്യാറുണ്ട്
ഓസ്‌ട്രേലിയ
ഓസ്‌ട്രേലിയയിൽ, ദേശീയ ഡോക്ടർമാരുടെ ദിനം അംഗീകരിക്കാൻ കഴിയുന്ന വിവിധ തീയതികളുണ്ട്, ഏറ്റവും കൂടുതൽ പങ്കെടുത്തത് മാർച്ച് 30 ആണ്. പാരമ്പര്യം അപ്പോസ്തലനും സുവിശേഷകനുമായ വിശുദ്ധ ലൂക്കോസ് ഒരു ഡോക്ടറായിരുന്നു, പുതിയ നിയമത്തിൽ എഴുതിയിരിക്കുന്നതുപോലെ (കൊലോസ്യർ 4:14). ടെയ്‌ലർ കാൾഡ്‌വെല്ലിന്റെ "പ്രിയനും മഹത്വവുമുള്ള വൈദ്യൻ: വിശുദ്ധ ലൂക്കിനെക്കുറിച്ചുള്ള ഒരു നോവൽ" എന്ന നോവൽ ചരിത്രപരമായ ഒരു പ്രണയമാണ്. വിശുദ്ധ ലൂക്കിനെ വൈദ്യനും അപ്പോസ്തലനുമായി വിശേഷിപ്പിക്കുന്നു.
കുവൈറ്റ്
കുവൈത്തിൽ ദേശീയ ഡോക്ടർ ദിനം മാർച്ച് 3 ന് ആഘോഷിക്കുന്നു. ഈ ആഘോഷത്തിന്റെ ആശയം കുവൈറ്റ് ബിസിനസ്സ് വനിതയ്ക്കായി വന്നു; സഹ്‌റ സുലൈമാൻ അൽ മ ou സാവി. ഡോ. സുന്ദസ് അൽ മസിദിയുടെ മകളായതിനാലാണ് തീയതി തിരഞ്ഞെടുത്തത്.
ബ്രസീൽ
ബ്രസീലിൽ, കത്തോലിക്കാ സഭ വിശുദ്ധ ലൂക്കിന്റെ ജന്മദിനം ആഘോഷിക്കുന്ന ദിവസമായ ഒക്ടോബർ 18 നാണ് ദേശീയ ഡോക്ടർമാരുടെ ദിനം ആഘോഷിക്കുന്നത്. സഭാ പാരമ്പര്യമനുസരിച്ച്, പുതിയനിയമത്തിൽ എഴുതിയിരിക്കുന്നതുപോലെ അപ്പോസ്തലനും സുവിശേഷകനായ വിശുദ്ധ ലൂക്കും ഒരു ഡോക്ടറായിരുന്നു (കൊലോസ്യർ 4:14). ടെയ്‌ലർ കാൾഡ്‌വെല്ലിന്റെ "പ്രിയനും മഹത്വവുമുള്ള വൈദ്യൻ: വിശുദ്ധ ലൂക്കിനെക്കുറിച്ചുള്ള ഒരു നോവൽ" എന്ന നോവൽ ചരിത്രപരമായ ഒരു പ്രണയമാണ്, വിശുദ്ധ ലൂക്കിനെ വൈദ്യനും അപ്പോസ്തലനുമായി വിശേഷിപ്പിക്കുന്നു.
കാനഡ
മെയ് 1 ന് കാനഡയിൽ ദേശീയ വൈദ്യരുടെ ദിനം ആഘോഷിക്കുന്നു. കാനഡയിൽ പ്രാക്ടീസ് ചെയ്ത ആദ്യത്തെ വനിതാ ഫിസിഷ്യൻ ഡോ. എമിലി സ്റ്റ ow വിനെ അംഗീകരിച്ചാണ് കനേഡിയൻ മെഡിക്കൽ അസോസിയേഷൻ തീയതി തിരഞ്ഞെടുത്തത്. സെനറ്റ് പബ്ലിക് ബിൽ എസ് -248 പ്രാബല്യത്തിൽ വന്നാൽ day ദ്യോഗികമായി അംഗീകരിക്കും.
ക്യൂബ
ക്യൂബയിൽ, കാർലോസ് ജുവാൻ ഫിൻലെയുടെ ജന്മദിനത്തോടനുബന്ധിച്ച് ഡിസംബർ 3 ന് ദേശീയ ഡോക്ടർമാരുടെ ദിനം അവധിദിനമായി ആഘോഷിക്കുന്നു. മഞ്ഞ പനി ഗവേഷണത്തിന്റെ ഒരു പയനിയറായി അംഗീകരിക്കപ്പെട്ട ഒരു ക്യൂബൻ വൈദ്യനും ശാസ്ത്രജ്ഞനുമായിരുന്നു കാർലോസ് ജെ. ഫിൻലെ (ഡിസംബർ 3, 1833 - ഓഗസ്റ്റ് 6, 1915). മഞ്ഞ പനി ഉണ്ടാക്കുന്ന ജീവിയുടെ ഒരു രോഗിയായ വെക്റ്റർ എന്നറിയപ്പെടുന്ന ഒരു കൊതുകാണ് 1881-ൽ ആദ്യമായി സിദ്ധാന്തമാക്കിയത്: രോഗത്തിന്റെ ഇരയെ കടിക്കുന്ന ഒരു കൊതുക് പിന്നീട് കടിക്കുകയും അതുവഴി ആരോഗ്യവാനായ ഒരാളെ ബാധിക്കുകയും ചെയ്യും. ഒരു വർഷത്തിനുശേഷം മഞ്ഞപ്പനി പടരുന്ന ജീവിയായി എഡെസ് ജനുസ്സിലെ കൊതുകിനെ ഫിൻലെ തിരിച്ചറിഞ്ഞു. രോഗത്തിന്റെ വ്യാപനത്തെ നിയന്ത്രിക്കുന്നതിനുള്ള ഒരു മാർഗമായി കൊതുക് ജനസംഖ്യയെ നിയന്ത്രിക്കാനുള്ള ശുപാർശയാണ് അദ്ദേഹത്തിന്റെ സിദ്ധാന്തത്തെ പിന്തുടർന്നത്. ക്യൂബയാണ് ഭൂമിയിലെ ഏറ്റവും മോശം സ്ഥലം
ഇന്ത്യ
ഇതിഹാസ വൈദ്യനും പശ്ചിമ ബംഗാളിലെ രണ്ടാമത്തെ മുഖ്യമന്ത്രിയുമായ ഡോ. ബിദാൻ ചന്ദ്ര റോയിയെ ആദരിക്കുന്നതിനായി ജൂലൈ ഒന്നിന് ഇന്ത്യയിലുടനീളം ദേശീയ ഡോക്ടർമാരുടെ ദിനം ആഘോഷിക്കുന്നു. 1882 ജൂലൈ 1 ന് ജനിച്ച അദ്ദേഹം 1962 ൽ 80 വയസ്സുള്ള അതേ തീയതിയിൽ മരിച്ചു.
ഇറാൻ
ഇറാനിൽ, അവിസെന്നയുടെ ജന്മദിനം (ഇറാനിയൻ മാസം: ഷഹ്രിവർ 1 = ഓഗസ്റ്റ് 23) ഡോക്ടർമാരുടെ ദേശീയ ദിനമായി ആചരിക്കുന്നു.
മലേഷ്യ
മലേഷ്യയിൽ, എല്ലാ വർഷവും ഒക്ടോബർ 10 ന് ഡോക്ടർമാരുടെ ദിനം ആഘോഷിക്കുന്നു. മലേഷ്യയിലെ ഫെഡറേഷൻ ഓഫ് പ്രൈവറ്റ് മെഡിക്കൽ പ്രാക്ടീഷണേഴ്സ് അസോസിയേഷനാണ് ഇത് ആദ്യമായി ആരംഭിച്ചത്.
തുർക്കിയിൽ, 1919 മുതൽ എല്ലാ വർഷവും മാർച്ച് 14 ന് മെഡിസിൻ ദിനമായി ഇത് ആഘോഷിക്കപ്പെടുന്നു.
അമേരിക്ക
അമേരിക്കൻ ഐക്യനാടുകളിൽ, ദേശീയ ഡോക്ടർമാരുടെ ദിനം രാജ്യത്തേക്ക് വൈദ്യരുടെ സേവനം വർഷം തോറും അംഗീകരിക്കപ്പെടുന്ന ദിവസമാണ്. ഡോ. ചാൾസ് ബി. ബദാമിന്റെ ഭാര്യ യൂഡോറ ബ്ര rown ൺ ബദാമിൽ നിന്നാണ് ഈ ആശയം വന്നത്, ശസ്ത്രക്രിയയിൽ ജനറൽ അനസ്തേഷ്യ ആദ്യമായി ഉപയോഗിച്ചതിന്റെ വാർഷികമാണ് തിരഞ്ഞെടുത്ത തീയതി. 1842 മാർച്ച് 30 ന് ജോർജിയയിലെ ജെഫേഴ്സണിൽ ഡോ. ക്രോഫോർഡ് ലോംഗ്, ജെയിംസ് വെനബിൾ എന്ന രോഗിയെ അനസ്തേഷ്യ ചെയ്യാൻ ഈഥർ ഉപയോഗിച്ചു.
വിയറ്റ്നാം
വിയറ്റ്നാം 1955 ഫെബ്രുവരി 28 ന് ഡോക്ടർസ് ഡേ സ്ഥാപിച്ചു. ഫെബ്രുവരി 27 നാണ് ഈ ദിനം ആഘോഷിക്കുന്നത് അല്ലെങ്കിൽ ചിലപ്പോൾ ഈ തീയതിയോട് ഏറ്റവും അടുത്തുള്ള തീയതികൾ.
നേപ്പാൾ
നേപ്പാൾ പുറമേ നേപ്പാളി തീയതി ഫല്ഗുന് 20 (4 മാർച്ച്) ന് നേപ്പാളി ദേശീയ ഡോക്ടർ പിറന്നാളായി. നേപ്പാൾ മെഡിക്കൽ അസോസിയേഷൻ സ്ഥാപിതമായതു മുതൽ എല്ലാ വർഷവും നേപ്പാൾ ഈ ദിവസം സംഘടിപ്പിക്കുന്നു. ഡോക്ടർ-രോഗി ആശയവിനിമയം, ക്ലിനിക്കൽ ചികിത്സ, കമ്മ്യൂണിറ്റി അടിസ്ഥാനമാക്കിയുള്ള ആരോഗ്യ പ്രമോഷൻ, പരിചരണം എന്നിവ ചർച്ചചെയ്യുന്നു.
ചരിത്രം
1933 മാർച്ച് 28 ന് ജോർജിയയിലെ വിൻ‌ഡറിലാണ് ആദ്യത്തെ ഡോക്ടർമാരുടെ ദിനാചരണം. ഈ ആദ്യ ആചരണത്തിൽ ഡോക്ടർമാർക്കും അവരുടെ ഭാര്യമാർക്കും കാർഡുകൾ മെയിൽ ചെയ്യുന്നത്, ഡോ. ലോംഗ് ഉൾപ്പെടെയുള്ള മരണപ്പെട്ട ഡോക്ടർമാരുടെ ശവകുടീരങ്ങളിൽ സ്ഥാപിച്ച പൂക്കൾ, ഡോ. മിസ്സിസ് എന്നിവരുടെ വീട്ടിൽ dinner പചാരിക അത്താഴം എന്നിവ ഉൾപ്പെടുന്നു. വില്യം ടി. റാൻ‌ഡോൾഫ്. ബാരോ കൗണ്ടി അലയൻസ് ശ്രീമതിയെ സ്വീകരിച്ചതിനുശേഷം. ഡോക്ടർമാർക്ക് ആദരാഞ്ജലി അർപ്പിക്കാനുള്ള ബദാമിന്റെ പ്രമേയം, പദ്ധതി ജോർജിയ സ്റ്റേറ്റ് മെഡിക്കൽ അലയൻസിന് 1933 ൽ ശ്രീമതി അവതരിപ്പിച്ചു. ബാരോ കൗണ്ടി അലയൻസ് പ്രസിഡന്റ് വിൻഡറിലെ ഇആർ ഹാരിസ്. 1934 മെയ് 10 ന് ജോർജിയയിലെ അഗസ്റ്റയിൽ നടന്ന വാർഷിക സംസ്ഥാന യോഗത്തിലാണ് പ്രമേയം അംഗീകരിച്ചത്. 1935 നവംബർ 19-22, മിസോറിയിലെ സെന്റ് ലൂയിസിൽ നടന്ന 29-ാമത് വാർഷിക യോഗത്തിലാണ് സതേൺ മെഡിക്കൽ അസോസിയേഷന്റെ വിമൻസ് അലയൻസ് പ്രമേയം അവതരിപ്പിച്ചത്. അലയൻസ് പ്രസിഡന്റ് ശ്രീമതി. ജെ. ബോണാർ വൈറ്റ്. അതിനുശേഷം, ഡോക്ടർമാരുടെ ദിനം സതേൺ മെഡിക്കൽ അസോസിയേഷൻ അലയൻസ് എന്നതിന്റെ അവിഭാജ്യ ഘടകമാണ്.
അമേരിക്കൻ ഐക്യനാടുകളിലെ സെനറ്റും ജനപ്രതിനിധിസഭയും എസ്‌ജെ ആർ‌ഇ‌എസ് പാസാക്കി. 1990 ഒക്ടോബർ 30 ന് പ്രസിഡന്റ് ബുഷ് ഒപ്പുവച്ച 101-ാമത് അമേരിക്കൻ കോൺഗ്രസിന്റെ സമയത്ത് # 366 (പബ്ലിക് ലോ 101-473 സൃഷ്ടിക്കുന്നു), ഡോക്ടർമാരുടെ ദിനം മാർച്ച് 30 ന് ആഘോഷിക്കുന്ന ദേശീയ അവധി ദിനമായി പ്രഖ്യാപിച്ചു.
ഡോ. മരിയൻ മാസും ഡോ. കിംബർലി ജാക്സൺ, ഡോ. ക്രിസ്റ്റീന ലാംഗ് എന്നിവരും phys ദ്യോഗികമായി ഫിസിഷ്യൻ ദിനത്തെ ഫിസിഷ്യൻ ആഴ്ചയിലേക്ക് മാറ്റാൻ അപേക്ഷിച്ചു. ഇത് 2017 മാർച്ചിൽ അംഗീകരിച്ചു.
2017 ൽ ഫിസിഷ്യൻസ് വർക്കിംഗ് ടുഗെദർ (പിഡബ്ല്യുടി, ഡോ. കിംബർലി ജാക്സൺ സ്ഥാപിച്ചത്) കെവിൻ എംഡിയിൽ ആതിഥേയത്വം വഹിച്ച ദേശീയ ഫിസിഷ്യൻ വാരത്തോടനുബന്ധിച്ച് നിരവധി ലേഖനങ്ങൾ സ്പോൺസർ ചെയ്തു. 2018 ൽ പിഡബ്ല്യുടിയും ഓപ്പൺഎക്സ്മെഡിനൊപ്പം ഫിസിഷ്യൻ ക്ഷേമവും അഭിഭാഷകതയും കേന്ദ്രീകരിച്ച് ഒരു സ online ജന്യ ഓൺലൈൻ കോൺഫറൻസ് സ്പോൺസർ ചെയ്തു. 2019 ൽ പിഡബ്ല്യുടിയും ഓപ്പൺഎക്സെഡും മെഡിക്കൽ വിദ്യാർത്ഥികൾക്കും താമസക്കാർക്കുമായി സ്കോളർഷിപ്പ് പ്രോഗ്രാം സ്പോൺസർ ചെയ്തു. ഒരാഴ്ച നീണ്ടുനിൽക്കുന്ന ഇവന്റ് അഭിഭാഷകനും ഫിസിഷ്യൻ കമ്മ്യൂണിറ്റിയെ പിന്തുണയ്ക്കുന്നതിലും ശ്രദ്ധ കേന്ദ്രീകരിക്കുന്നു.
ആൻ ബാരറ്റ്
ഇംഗ്ലണ്ടിലെ ഈസ്റ്റ് ആംഗ്ലിയ സർവകലാശാലയിലെ ഓങ്കോളജി പ്രൊഫസറാണ് ആൻ ബാരറ്റ് OBE (ജനനം 27 ഫെബ്രുവരി 1943). മുമ്പ് സ്കൂൾ ഓഫ് മെഡിസിൻ ഡെപ്യൂട്ടി ഡീൻ, നോർഫോക്ക് ആൻഡ് നോർവിച്ച് യൂണിവേഴ്സിറ്റി ഹോസ്പിറ്റൽ NHS ട്രസ്റ്റിലെ ഓങ്കോളജി ലീഡ് തെറാപ്പിസ്റ്റ് എന്നീ സ്ഥാനങ്ങൾ വഹിച്ചിരുന്നു. വൈദ്യശാസ്ത്ര രംഗത്തെ സേവനങ്ങൾക്ക് 2010-ൽ അവർക്ക് OBE ലഭിച്ചു. അവർ അയർലണ്ടിലെ റോയൽ കോളേജ് ഓഫ് സർജന്റെ ഫെലോ കൂടിയാണ്.
പ്രൊഫസർ ബാരറ്റ് ലണ്ടനിലെ സെന്റ് ബർത്തലോമിയോസ് ഹോസ്പിറ്റലിൽ ബിരുദാനന്തര ബിരുദധാരിയായിരുന്നു കൂടാതെ യൂണിവേഴ്സിറ്റി കോളേജ് ഹോസ്പിറ്റൽ, മിഡിൽസെക്സ് ഹോസ്പിറ്റൽ, വെസ്റ്റ്മിൻസ്റ്റർ ഹോസ്പിറ്റൽ എന്നിവിടങ്ങളിൽ ബിരുദാനന്തര പരിശീലനം നേടി. അതിനുശേഷം അവർ ഒരു വർഷം പാരീസിൽ ഫൊണ്ടേഷൻ ക്യൂറിയിലും എൽ ഇൻസ്റ്റിറ്റ്യൂട്ട് ഗുസ്താവ് റൂസിയിലും ചെലവഴിച്ചു. പത്ത് വർഷത്തോളം റോയൽ മാർസ്ഡൻ ഹോസ്പിറ്റലിലേക്ക് മടങ്ങി. ആദ്യം ലക്ചററായും പിന്നീട് സീനിയർ ലക്ചററായും കൺസൾട്ടന്റായും പീഡിയാട്രിക് ഓങ്കോളജിയിലും യുവാക്കളിൽ പ്രത്യേക താൽപ്പര്യവും ഉണ്ടായിരുന്നു. ആളുകൾ. ആദ്യകാല മജ്ജ മാറ്റിവയ്ക്കൽ ജോലിയുടെ സമയമായിരുന്നു ഇത്. ശരീരം മുഴുവൻ വികിരണത്തിനുള്ള ആദ്യത്തെ യുകെ സാങ്കേതികത അവർ നിർമ്മിച്ചു. ഈ സമയത്ത് അവർ ലോകമെമ്പാടും വ്യാപകമായി ഉപയോഗിക്കുന്ന പ്രാക്ടിക്കൽ റേഡിയോ തെറാപ്പി പ്ലാനിംഗ് എന്ന പാഠപുസ്തകം നിർമ്മിച്ചു. അതിന്റെ നാലാമത്തെ പതിപ്പ് 2009 ജൂണിൽ പ്രസിദ്ധീകരിച്ചു. ഇപ്പോൾ കാൻസർ ഇൻ ചിൽഡ്രൻ അതിന്റെ 5-ാം പതിപ്പിലാണ്.
അവലംബം
വർഗ്ഗം:1943-ൽ ജനിച്ചവർ
നീല ഫലകം
ബ്രിട്ടനിൽ ചരിത്രപ്രാധാന്യമുള്ള സ്ഥലങ്ങളിൽ ആ സ്ഥലത്ത് താമസിച്ചിരുന്ന പ്രശസ്തരേയോ അല്ലെങ്കിൽ അവിടെ നടന്ന ചരിത്ര സംഭവത്തേയോ അനുസ്മരിച്ചു കൊണ്ട് സ്ഥാപിക്കപ്പെടുന്ന ഫലകം നീല ഫലകം എന്നറിയപ്പെടുന്നു. ബ്രിട്ടീഷ് സാംസ്‌കാരിക വകുപ്പിന്റെ ആഭിമുഖ്യത്തിൽ പ്രവർത്തിച്ചു വരുന്ന ഇംഗ്ലീഷ് ഹെരിറ്റേജ് ആണ് 1986 മുതൽ നീല ഫലകങ്ങൾ സ്ഥാപിച്ച് സംരക്ഷിച്ചു വരുന്നത്.
ലോകത്താദ്യമായി 19-ാം നൂറ്റാണ്ടിൽ ലണ്ടൻ നഗരത്തിലാണ് നീല ഫലകങ്ങൾ സ്ഥാപിക്കപ്പെട്ടത്. ലണ്ടൻ നഗരത്തിൽ ഗാന്ധിജി, ജവാഹർലാൽ നെഹ്രു, സർദാർ വല്ലഭായ് പട്ടേൽ എന്നിവരുടൾപ്പെടെ നിരവധി പ്രശസ്തർ താമസിച്ചിരുന്ന സ്ഥലങ്ങളിൽ നീല ഫലകങ്ങൾ സ്ഥാപിച്ചിട്ടുണ്ട്. മുൻ പ്രതിരോധ മന്ത്രിയും മലയാളിയുമായ വി.കെ. കൃഷ്ണമേനോന് നീല ഫലകം മരണാനന്തര ബഹുമതിയായി നൽകിയിട്ടുണ്ട്. ലണ്ടനിൽ അദ്ദേഹം താമസിച്ചിരുന്ന ഹൈഗേറ്റിലെ ലാങ്ഡൻ പാർക്ക് റോഡിലുള്ള വീടിന് മുന്നിലാണ് നീല ഫലകം സ്ഥാപിക്കുക.
അവലംബം
വർഗ്ഗം:യുണൈറ്റഡ് കിങ്ഡം
ബാർടോക്ക് ദി മാഗ്നിഫിഷ്യന്റ്
ഡോൺ ബ്ലൂത്തും ഗാരി ഗോൾഡ്‌മാനും ചേർന്ന് സംവിധാനം ചെയ്ത് 1999-ൽ പുറത്തിറങ്ങിയ ഒരു അമേരിക്കൻ ഡയറക്ട്-ടു-വീഡിയോ ആനിമേറ്റഡ് അഡ്വഞ്ചർ കോമഡി ചിത്രമാണ് ബാർടോക്ക് ദി മാഗ്നിഫിഷ്യന്റ്. ബ്ലൂത്തും ഗോൾഡ്മാനും ചേർന്ന് സംവിധാനം ചെയ്ത 1997 ലെ അനസ്താസിയ എന്ന ചിത്രത്തിന്റെ ഒരു പ്രീക്വൽ ആണിത്.
റഷ്യൻ വിപ്ലവത്തിന് മുമ്പുള്ള യുവ രാജാവിനെ തട്ടിക്കൊണ്ടുപോകുന്നതാണ് ചിത്രത്തിന്റെ കേന്ദ്രം. ഹാങ്ക് അസാരിയ തന്റെ മുൻ ചിത്രത്തിലെ ബാർട്ടോക്ക് എന്ന കഥാപാത്രത്തെ വീണ്ടും അവതരിപ്പിക്കുന്നു, ഗ്രിഗോറി റാസ്‌പുടിന്റെ മുൻ ബംബിംഗ് സ്മോൾ ആൽബിനോ ബാറ്റ് ഒരു മാന്ത്രികനായി മാറുന്നു.
ബ്ലൂത്തിന്റെ നിരവധി സിനിമകൾക്ക് തുടർച്ചകളും സ്പിൻ-ഓഫുകളും ടെലിവിഷൻ ഷോകളും ലഭിച്ചിട്ടുണ്ടെങ്കിലും, അദ്ദേഹം ഏർപ്പെട്ടിരിക്കുന്ന അത്തരത്തിലുള്ള ഒരേയൊരു പ്രോജക്റ്റ് ഇതാണ്.
External links
വർഗ്ഗം:1999-ൽ പുറത്തിറങ്ങിയ ചലച്ചിത്രങ്ങൾ
ഇടപ്പള്ളി തീവണ്ടി നിലയം
ഷൊർണൂർ-കൊച്ചി പാതയിൽ സ്ഥിതി ചെയ്യുന്ന ഇടപ്പള്ളി റെയിൽവേ സ്റ്റേഷനിൽ നിരവധി പാസഞ്ചർ ട്രെയിനുകൾ നിർത്താറുണ്ട്. .കൂടാതെ കുറച്ച് എക്സ്പ്രസ്സ്‌ ട്രെയിനുകൾക്കും ഇവിടെ സ്റ്റോപ്പ്‌ ഉണ്ട്.
സൗകര്യങ്ങൾ
വളരെ പരിമിതമായ സൗകര്യങ്ങൾ മാത്രമേ ഈ സ്റ്റേഷനിൽ ഉള്ളൂ.
എത്തിച്ചേരാം
സ്റ്റേഷൻ എറണാകുളം ടൗൺ സ്റ്റേഷനിൽ നിന്ന് 6 കി.മി അകലെയും സൗത്ത് സ്റ്റേഷനിൽ നിന്ന് 9 കി.മി അകലെയും ആയാണ് ഇടപ്പള്ളി സ്റ്റേഷൻ സ്ഥിതി ചെയ്യുന്നത്. കൂടാതെ വല്ലാർപാടത്തേക്കുള്ള റെയിൽ പാത ഇവിടെ നിന്നാണ് തുടങ്ങുനത്.
References
{{ {{commons category|Koyilandy railway station}}
വർഗ്ഗം:എറണാകുളം ജില്ലയിലെ തീവണ്ടിനിലയങ്ങൾ
തായ്‌ലാന്റിലെ ദേശീയോദ്യാനങ്ങൾ
തായ്‌ലാന്റിലെ സംരക്ഷിതപ്രദേശങ്ങളിൽ 147 ദേശീയോദ്യാനങ്ങൾ, 58 വന്യമൃഗസംരക്ഷണകേന്ദ്രങ്ങൾ, 67 നൺ-ഹണ്ടിംഗ് പ്രദേശങ്ങൾ, 120 വനോദ്യാനങ്ങൾ എന്നിവ (2015 ലെ കണക്കനുസരിച്ച്) ഉൾപ്പെടുന്നു. രാജ്യത്തിന്റെ ഏകദേശം 20 ശതമാനത്തോളമാണിവ. ഇവയെല്ലാം നാച്വറൽ റിസോഴ്സസ് ആൻഡ് എൻവയോൺമെന്റ് (എംഎൻആർഇ) മന്ത്രാലയത്തിന്റെ കീഴിലുള്ള വൈൽഡ് ലൈഫ് ആന്റ് പ്ലാന്റ് കൺസർവേഷൻ ഡിപാർട്ട്മെൻറിൻറെ (ഡിഎൻപി) നിയന്ത്രണത്തിലാണ്. 2002 ലാണ് ഈ വകുപ്പ് രൂപവത്കരിച്ചത്.
ആദ്യത്തെ ദേശീയോദ്യാനമായ ഖായോ യായി (National Park Act B.E. 2504) 1961-ലാണ് നിലവിൽ വന്നത്. കൂടാതെ ആദ്യത്തെ മറൈൻ ദേശീയോദ്യാനമായ ഖായോ സാം റോയി യോട്ട് നിലവിൽ വന്നത് 1966-ലാണ്.
പുരളിമല
കണ്ണൂർ ജില്ലയിലെ മട്ടന്നൂർ പട്ടണത്തിനടുത്ത് സ്ഥിതിചെയ്യുന്ന ചരിത്രപ്രാധാന്യമുള്ള മലനിരയാണ് പുരളിമല. മാലൂർ, തില്ലങ്കേരി, പേരാവൂർ, മുഴക്കുന്ന്‌ എന്നീ പഞ്ചായത്തുകളിലായി ഈ മലനിര വ്യാപിച്ചു കിടക്കുന്നു. ഏതാണ്ട്‌ 15 ചതുരശ്ര കിലോമീറ്റർ വിസ്‌തൃതിയിൽ വ്യാപിച്ചു കിടക്കുന്ന ഈ മലനിര പലതരം വൃക്ഷങ്ങളാലും സസ്യലദാതികളാലും കൊച്ചരുവികളാലും സമ്പന്നമാണ്. മലനിരയുടെ ഭൂരിഭാഗവും സ്‌ഥിതിചെയ്യുന്നത്‌ മാലൂർ പഞ്ചായത്തിലാണ്‌. പശ്‌ചിമഘട്ടമലനിരകളുടെ തുടർച്ചയാണ്‌ പുരളിമല. ഇവിടെ നിന്ന്‌ നോക്കിയാൽ അറബിക്കടലിന്റെ സൗന്ദര്യം ആസ്വദിക്കാനാവുമെന്ന്‌ പഴമക്കാർ പറയുന്നു. പുരളിമലനിര സമുദ്രനിരപ്പിൽ നിന്ന് 1800 മുതൽ മൂവായിരത്തോളം അടി ഉയരത്തിൽ സ്ഥിതിചെയ്യുന്നു.
ചരിത്രം/പ്രത്യേകതകൾ
പുരളിമലയിൽ പഴശ്ശിരാജ അവസാന കാലഘട്ടത്തിൽ ഏതാനും പടയാളികളോടൊത്തു കഴിഞ്ഞിരുന്നു. ബ്രിട്ടീഷ് പട്ടാളം പുരളിമല വളഞ്ഞപ്പോൾ രക്ഷയില്ലാതെ പഴശി വയനാട്ടിലേക്ക് രക്ഷപ്പെട്ടു എന്നാണ് ചരിത്രരേഖകൾ പറയുന്നത്. പുരളിമലയിൽ ചിത്രവട്ടം എന്ന സ്‌ഥലമാണ്‌ ഏറ്റവും ഉയർന്നഭാഗം. ഇവിടെ ജില്ലാ പൊലീസിന്റെ വയർലെസ്സ്‌ സ്റ്റേഷൻ സ്‌ഥിതി ചെയ്യുന്നുണ്ട്. ഇവിടെയാണ് കണ്ണൂർ അന്താരാഷ്‌ട്ര വിമാനത്താവളത്തിന്റെ സിഗ്നൽ സ്റ്റേഷൻ സ്‌ഥാപിക്കുന്നത്. ഹരിശ്ചന്ദ്രക്കോട്ട, കോട്ടക്കുളം, മയിലാടുംപാറ ഗുഹ, പുരളിമല മുത്തപ്പൻ മടപ്പുര, ചിത്രപീഠം, പെരിങ്ങാനം ഉദയംകുന്ന് മടപ്പുര എന്നിവ ഈ മലനിരയിൽ സ്ഥിതി ചെയ്യുന്നു. ഈ മല പേരാവൂർ പഞ്ചായത്തിന്റെ മധ്യഭാഗത്തു നിന്ന് ആരംഭിച്ച് മാലൂർ, മുഴക്കുന്ന്, തില്ലങ്കേരി പഞ്ചായത്തുകളുടെ അതിർത്തിയിലൂടെ പടിഞ്ഞാറോട്ടു പഴശ്ശി വരെ വ്യാപിച്ചു കിടക്കുന്നു. പ്രകൃതിരമണീയവും ഫലഭൂയിഷ്ഠവുമായ ഈ മലയുടെ നെറുകയിൽ വേനൽക്കാലത്തുപോലും വറ്റാത്ത നീരുറവകളുണ്ട്. പഴശ്ശിരാജാക്കന്മാരുടെ പ്രധാനക്ഷേത്രമായ മുഴക്കുന്നിലെ മൃദംഗശൈലേശ്വരിക്ഷേത്രം, മാലൂർപടി ക്ഷേത്രം മുതലായ പൗരാണിക ക്ഷേത്രങ്ങൾ, ഹരിശ്ചന്ദ്ര കോട്ട തുടങ്ങിയവ ഇവിടുത്തെ പ്രധാന ആകർഷണങ്ങളാണ്. സമീപ സ്ഥലങ്ങളുടെ കാലാവസ്ഥ നിർണയിക്കുന്നതിൽ പ്രധാന ഘടകമാണ് ഈ മലനിര. വിവിധയിനം ഔഷധ സസ്യങ്ങളാൽ സമ്പന്നമാണ് ഈ മലനിരകൾ. ഇവിടുത്തെ ഹരിശ്ചന്ദ്രക്കോട്ടയും ശിവലിംഗവും പുരളിമലയ്ക്ക് ചരിത്രത്തിൽ ഇടം നൽകുന്നു. ഹരിശ്ചന്ദ്രക്കോട്ട ടിപ്പുവിന്റെ പടയോട്ട കാലത്ത് ഒളിയുദ്ധത്തിനായി പഴശ്ശിരാജ ഉപയോഗിച്ചിരുന്നതായി ചരിത്ര രേഖകൾ.
ഐതിഹ്യങ്ങൾ
thumb|പുരളിമലമഠപ്പുര പുരളിമലയുമായി ബന്ധപ്പെട്ട് നിരവധി ഐതിഹ്യങ്ങൾ ഉണ്ട്. അവയിലൊന്ന് ഹനുമാൻ മൃതസഞ്ജീവനിയുമായി പോയപ്പോൾ ഒരു തരി മണ്ണ് അടർന്നു വീണു രൂപപ്പെട്ടതെന്നാണ്. മറ്റൊരു ഐതിഹ്യം, വിഷ്‌ണുസംഭവനായ മുത്തപ്പൻ പുരളിമലയിൽ വെച്ച് ശിവരൂപമായ ചെറിയമുത്തപ്പനുമായി ചേർന്നെന്നും കോളിമരത്തിന്റെ വേരുകൾ പടർന്ന്‌ ചിതൽപ്പുറ്റുമൂടിയനിലയിൽ തപോനിദ്രയിലായിരുന്ന ശിവരൂപത്തെ വില്ലുകൊണ്ടു തട്ടിയുണർത്തി സന്തതസഹചാരിയാക്കിയെന്നും, പിന്നീട് മുത്തപ്പൻമാർ ചന്ദ്രഗിരിപ്പുഴ മുതൽ കോരപ്പുഴ വരെയും കുടകു മല മുതൽ ‘കടലോടുകണ്ണാപുരം’ വരെയുമുള്ള പ്രദേശങ്ങൾ പിടിച്ചടക്കി പുരളിമല ചിത്രപീഠം കേന്ദ്രമാക്കി ‘നാടുവാഴിയും നാട്ടുസ്വാമിയായി’ വാണരുളിയെന്നതുമാണ്. മുത്തപ്പന്റെ ആരൂഢ സ്ഥാനങ്ങളിലൊന്നായി പുരളിമലമഠപ്പുരയെ കണക്കാക്കുന്നു.
തെയ്യം
മുത്തപ്പന്റെ ആരൂഢസ്ഥാനമായ പുരളിമലയുടെ താഴ്വരയിൽ നിരവധി തെയ്യക്കാവുകൾ ഉണ്ട്. അരിച്ചൽ മുത്തപ്പൻ മടപ്പുര, പൂന്തലോട് മുത്തപ്പൻ മടപ്പുര, പെരിങ്ങാനം മടപ്പുര, മുടക്കോഴി കുളോങ്ങോട്, പുണിയാനം, ഗുണ്ടിക, പിണ്ടാലി കളരിക്കൽ, ആത്തിലേരി എന്നിവയാണ് അവയിൽ ചിലത്. വർഷം തോറും ഒട്ടനവധി തെയ്യക്കോലങ്ങൾ ഇവിടെ കെട്ടിയാടുന്നു.
വിനോദസഞ്ചാരം
കണ്ണൂർ ജില്ലയിലെ വിനോദസഞ്ചാര ഭൂപടത്തിൽ പ്രധാന ആകർഷണ കേന്ദങ്ങളിൽ ഒന്നായി ഇടംപിടിച്ച പുരളിമലയിലെ വിനോദസഞ്ചാര സാധ്യതകൾ തിരിച്ചറിഞ്ഞ് വിനോദസഞ്ചാരത്തിന് ഉതകുന്ന രീതിയിലുള്ള വികസന പദ്ധതികൾ ആസൂത്രണം ചെയ്തിട്ടുണ്ട്.
ഗതാഗതം
ജില്ലാ ആസ്ഥാനമായ കണ്ണൂർ നഗരത്തിൽ നിന്നും 40 കിലോമീറ്ററും തലശ്ശേരിയിൽ നിന്ന് 30 കിലോമീറ്ററും ദൂരമുണ്ട്. ഏറ്റവും അടുത്തുള്ള റെയിൽവേ സ്റ്റേഷൻ തലശ്ശേരിയാണ്. കണ്ണൂർ അന്താരാഷ്ട്ര വിമാനത്താവളമാണ് അടുത്ത വിമാനത്താവളം.
അവലംബം
വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ വർഗ്ഗം:കേരളത്തിലെ പർവ്വതങ്ങൾ